text:
सिल्भिया सेन्ट
सिल्भिया सेन्ट (जन्म सिल्भिया टोम्कालोभा;[२] १२ फरबरी १९७६) एक पूर्व चेक अश्लील चलचित्र अभिनेत्री छी । ओ सन् १९९६ मे चेक संस्करणक पेन्टहाउस पेट अफ द इअर भेल छल । ओ सन् १९९७ सँ सन् २००१ धरि ३०० सँ बेसी अश्लील चलचित्रसभमे अभिनय केनए छल ।[३]
जीवनी[सम्पादन करी]
सिल्भिया सेन्टक जन्म सिल्भिया टोम्कालोभामे सन् १९७६, फरबरी १२ मे भेल छल । हाल ई क्षेत्र चेक गणतन्त्रमे अवस्थित अछि । कम्युनिस्ट वातावरणमे पलल बढ़ल सिल्भिया बहुत कठिन परिस्थितिमा जीवनयापन केनए छल ।
करियर[सम्पादन करी]
सिल्भिया अपन करियरक सुरूवात मोडलिङ सँ केनए छल ।
अवार्डहरू[सम्पादन करी]
सन्दर्भ सूची[सम्पादन करी]
- ↑ इन्टरनेट चलचित्र भण्डारणमे सिल्भिया सेन्ट
- ↑ Decision of WIPO's Administrative Panel. Retrieved 2009-01-30.
- ↑ इन्टरनेट वयस्क चलचित्र डेटाबेसमे सिल्भिया सेन्ट
- ↑ "Silvia Saint Pornstar Biography", www.gamelink.com, अन्तिम पहुँच २०१८-०८-२६।
बाह्य लिङ्कसभ[सम्पादन करी]
सिल्भिया सेन्टक सम्बन्धमे विकिपिडियाक भातृ योजनासभमे ताकी:
- आधिकारिक पृष्ठजाल
- इन्टरनेट चलचित्र भण्डारणमे सिल्भिया सेन्ट
- इन्टरनेट वयस्क चलचित्र डेटाबेसमे सिल्भिया सेन्ट
- आकृति:Egafd name
- वयस्क चलचित्र डेटाबेसमे सिल्भिया सेन्ट
- सिल्भिया सेन्ट ट्विटर पर


c: text/html

text:
आइ जखन लोकक बीच सं संवादधर्मिता कम भेल जा रहल छैक..दू पीढ़िक मध्य संवाद लगभग बन्न जकां भऽ गेल छैक ; एहन समय मे सोशल मीडिया लोक मे संवाद स्थापित करबाक कला नव ढंग सँ परिभाषित कऽ रहल अछि. जीओसाइट्स नामक नेटवर्किंग चैनल ओ पहिल सोशल साइट छल जे सभ सँ पहिने चर्चा मे आएल छल. आइ फेसबुक, ट्विटर, ब्लाॅग, गूगल प्लस, स्काइप, व्हाॅटसएप, हाइक, लिंक्डइन, मायस्पेश, वी चैट सन-सन मारिते रास सोशल नेटवर्किंग साइट अछि जे सम्पूर्ण विश्व कें एक सूत्र मे बान्हि रहल अछि. एहि मे सभ सँ बेसी चर्चित सोशल चैनलक बात करी तँ निस्संदेह फेसबुक सभ सँ बेसी चर्चित ओ लोकप्रिय सोशल मीडिया अछि. आजुक समय मे हर दोसर आदमी इंटरनेट उपभोक्ता अछि जाहि मे हर आयु वर्ग लोक सम्मिलित छथि आ सोशल मीडिया दुनियाभरि मे अंतर्जाल पर होमऽ बला नंबर वन गतिविधि अछि. वा ई कहल जाय की आजुक समय सोशल मीडियाक अछि तँ एहि मे सेहो किनको कोनो अतिश्योक्ति नहि होयबाक चाही !
जकर उत्तर बहुते सहज ओ सरल अछि. जेना कि ऊपर अहाँ पढ़लहुं जे एखन सोशल मीडिया लोक कें अपन मोनक अभिव्यक्ति साझा करबाक सभ सँ नीक, कारगर आ सरल माध्यम छैक. एसगर भारत मे 22.3 मिलियन लोक ट्विटर आ 113 मिलियन लोक फेसबुक पर सक्रिय छथि. आ जखन देश भरि मे एतेक भारी संख्या मे लोक सोशल नेटवर्किंग साइट सभ पर एक्टिव छैक तँ निश्चित रूप सँ ओहि एक्टिव लोक मे मिथिलाक लोकक संख्या सेहो हेतैक ! आ से वर्तमान मे फेसबुक पर मिथिला-मैथिली सँ संबंधित बनाएल गेल सयो सँ बेसी ग्रुप एवं पेज, सोशल चैनल ब्लाॅगर पर एक्टिव मारिते रास ब्लाॅग तथा अनेंको ऑनलाइन मैथिली न्यूज पोर्टल एहि बात कें प्रमाणित करैत अछि.
जकर उत्तर देमऽ सँ पहिने हम अपनेक ध्यान वर्तमान मे बहराय बला मैथिलीक पत्र-पत्रिका दिस लऽ जाय चाहब. जकरा देखलाक बाद सभ सँ पहिने ध्यान एहि बात पर जाएत जे पछिला किछु बर्ख सँ मैथिली मे कोनो नव लेखक नहि आबि रहल छैक. जाहि पर चिंता जतबैत मैथिलीक वरिष्ठ लेखक-आलोचक-भाषाविद् गोविन्द झा जी कहैत छथि जे जौं नवतुरिया एहिना मैथिली सँ कटैत रहताह तँ मैथिली एक दिन विलुप्त भऽ जेतीह.
मुदा सोशल मीडियाक आगमनक बाद आइ स्थिति एकर ठीक उलट छैक. आइ एक दोसरा कें देखा-देखी अगबे नवतुरिया सोशल नेटवर्किंग साइट सभ पर मातृभाषा मैथिली मे लिखि रहल छथि आ से खूब लिखि रहल छथि..नीक लिखि रहल छथि. जकर पूरा श्रेय सोशल मीडिया कें भेटैत छैक. एतबा धरि जे आइ हमहुं जे किछु मैथिली मे लिखि रहल छी एकरा पाछां सेहो सोशले मीडियाक हाथ अछि. एखन फेसबुक पर मिथिला-मैथिली सँ संबंधित सयो टा सँ बेसी समूह एक संग सक्रिय अछि. जाहि मे किछु समूह सब मे सदस्य संख्या बीस बीस हजार धरि छैक. एहि समूह सभ मे मैथिली कविता, कथा, गजल, आलेख आ आदि-आदि विधाक रचनाक संग-संग मिथिला-मैथिली सँ संबंधित मारिते रास समस्या आदि पर नियमित चर्च-बर्च होइत भेटत.
ब्लाॅग लेखनक बात करी तँ लमशम सय टा सँ बेसी ब्लाॅग सेहो एखन मैथिली मे एक संग एक्टिव अछि. उदाहरणार्थ मैथिली अनुशीलन, सिंगरहार, मिथिला आ मैथिली, कतेक रास बात, हेल्लो मिथिला, अनचिन्हार आखर, मैथिली पुत्र आदि-आदि वर्तमान समयक किछु चर्चित मैथिली ब्लाॅग अछि.
ऑनलाइन पत्रिकाक बात करी तँ विदेह ई पत्रिकाक रूप मे एकटा मैथिली पाक्षिक ई पत्रिका सेहो एखन नियमित रूप सँ चलि रहल अछि ओतहि ई-मिथिला नामक एकटा पूर्ण साहित्यिक पोर्टल सेहो एखन मैथिली मे चलाओल जा रहल छैक.
एहिना प्रिन्ट मीडिया सँ लगभग विलुप्त भऽ गेल मैथिली पत्रकारिता कें सेहो एखन सोशले मीडिया जिऔने अछि. वर्तमान समय मे इसमाद, मिथिला मिरर, मैथिली जिन्दाबाद, मिथिमीडिया, नवमिथिला, मिथिला प्राइम सन-सन ऑनलाइन मैथिली न्यूज चैनल नियमित रूप सँ चलाओल जा रहल छैक. एहि न्यूज पोर्टल सभ द्वारा कयल जा रहल निरंतर प्रयास ई विश्वाश दियाबैत अछि जे सोशल मीडिया कें रहैत कहियो मैथिली पत्रकारिता विलुप्त नहि हेतैक.
ओतहि एम्हर किछु मास सँ SappyMart नाम सँ सोशल मीडिया पर एकटा ऑनलाइन मैथिली बुक स्टोर बना कऽ मैथिली पोथीक मार्केटिंग आ बेचबाक प्रयास सेहो कयल जा रहल अछि. जकरा माध्यम सँ मात्र एक क्लिक सँ सम्पूर्ण भारत मे कोनो ठाम घर बैसल लोक मैथिली पोथी कखनहुं कीनि सकैत छथि आ लोक कीनियो रहल छैक जे कि ई विश्वाश दियाबैत अछि जे मैथिली कहियो विलुप्त नहि हेतीह !
साल 2015 मे सोशल मीडिया मैथिली मे एकटा आर अध्याय जोड़लक जकरा अंतर्गत एहि नेटवर्किंग साइट्सक माध्यम सँ प्रचार-प्रसार कऽ अकासतर बैसकी, साहित्यिक चौपाड़ि, सांझक चौपारि पर सन-सन अनौपचारिक मैथिली गोष्ठी कें सेहो अंजाम देल जा रहल अछि.
(मूलतः विद्यापति मैथिल युवा मंचक स्मारिका-२०१६ मे प्रकाशित)

robotstxt: allowed

filter: keep


text:
आइ स किछु साल पहिने नेट पर जखन ब्राउजर खोलैत छलहुं त एकटा सपना जेकां छल जे ब्राउजर अपन भाषा अर्थात मैथिली मे उपलब्ध रहिते। ओ समय छल नेट क मतलब अंग्रेजी। हिंदी सेहो अंग्रेजीक स्थान लेबा लेल प्रयास क रहल छल। एहन मे आइ इ सूचना आनंदविभोर क दैत अछि जे ब्राउजर फायरफाक्स आब अपन भाषा मैथिली मे सेहो उपलब्ध अछि। मैथिलक एहि सपना कए साकार केलथि अछि मधेपुरा निवासी राजेश रंजन आ हुनक संग संगीता। मोजिल्ला 15.0 वर्जन उपलब्ध करेनिहार एहि मिथिला रत्न स इ’समाद लेल विस्तार स गप केलथि पत्रकार सुनील कुमार झा। प्रस्तुत अछि ओहि गपशप क किछु खास अंश- समदिया
प्र- सबस पाहिने ई कालजयी अविष्कार लेल बहुत बहुत धन्यवाद?
उ- धन्यवाद। ई आविष्कारक श्रेणी मे नहि आबि सकैछ…, आविष्कार त अहां फायरफाक्स कए कहि सकैत छी, हं…ई मैथिली मे आब उपलब्ध अछि एकरा मे हमर किछु योगदान अछि आओर एकरा लेल हमसब सौभाग्यशाली छी जे हम अपन बिहारक एकगोट भाषा मे फायरफाक्स बना सकलहुँ।
प्र- मोजिल्ला क लोकलाइजेशनक काज कोना शुरू भेल आ मैथिली मे मोजिल्ला ब्राउजर क ख्याल कोना आयल?
उ- हमरा पहिने स मोजिल्लाक हिन्दीक काजक अनुभव छल आओर एकरा स मैथिलीक काज करबामे बहुत मदति भेटल। कंप्यूटर कए अपन भाषा मे करबाक काज कए लोकलाइजेशन कहल जाइत अछि आओर ई एकटा जटिल प्रक्रिया अछि। अनुवाद एकगोट महत्वपूर्ण हिस्सा जरूर अछि मुदा बहुते एहन काज छै जेकर अनुभव रहै पर काज आसान भ जाइत अछि। एतए हमरा हिन्दीक काज करबाक लाभ भेटल। किछु उदाहरणक लेल लिंक देखू – पंजीयन, बगजिला खाता, सर्च ईंजन सेटअप, फायरफाक्स प्रोटोकॉल हैंडलर, न्यूजरीडर सेटअप, लाइवबुकमार्क फीड, फायरफाक्स वेबपार्ट, सूमो, मरक्यूरियल रिपोजिटरी, फायरफाक्स बिल्ड। एकरा अलावा आओर ढेर काज करए पड़ै छै।
प्र- मशीनी शब्द जेना सेंड, रिसीव वा एहन बहुत कूट शब्द क मैथिली अनुवाद मे कोन तरहक दिक्कत आयल?
उ- एकरा लेल हमसब एकटा प्रोजेक्ट अछि फ्यूल, जेकरा तहत एकटा कार्यशाला पटना मे आयोजित कैल गेल छल। ओहि कार्यशालामे पंडित गोविन्द झा, एके झा, रामानंद झा रमण, मोहन भारद्वाज, रघुवीर मोची सहित बीस स बेसी आदमी मौजूद छलाह जतए फ्यूल शब्दावली क निर्माण भेल। एहि स मूल समस्याक निदान भ गेल।
प्र- मैथिली मोजिल्ला क की भविष्य अछि, अंतरजाल पर मैथिली मे मोजिल्ला एला स मैथिली क विस्तार मे कोन तरह सहायता भेटत?
उ- मैथिली मोजिल्लाक भविष्य एकर प्रयोक्तासब पर निर्भर करैत अछि। पहिने फायरफाक्स मैथिली बीटा मे रहै आब अहा एतए देखि सकैत छी जे ई बीटा स हटि क हिन्दी सबहक संग आबि गेल अछि आओर अहाँ एकरा एतए स डाउनलोड क सकैत छी। हमरा ई देखि कए प्रसन्नता होइत अछि जे विदेह एहि पर काफी सहयोग देलक अछि। ज सबलोग क लेल टूल स्तर स वेबसाइट ताकि एकरा पर बहुत काज करबाक आवश्यकता अछि नहि त ओ दिन दूर नहि जखन हमर सबहक भाषाक अस्तित्वक लेल पैघ समस्या भ जाएत।
प्र- मैथिली मे मोबाइल अप्लिकेशन वा आन-आन एप्लीकेशन क की सम्भावना/भविष्य अछि?
उ- आब आगा क समय मोबाइलक समय छै, एहि लेल ई जरूरी अछि जे एकरा पर काज कैल जाए। फायरफाक्स मोबाइल ब्राउजरक लेल शीघ्र हम काज आरंभ करब। मोबाइलमे बहुत संभावना अछि एकरा पर ध्यान देब जरूरी अछि।
प्र- अहाक टीम म कतेक लोग अछि, हुनकर की योगदान अछि? टीम कोना काज करैत अछि?
उ- टीम स्वैच्छिक रूपेँ काज करैबला लोकसबहक समूह छै। एकरामे हम, संगीता, प्रतिभा आओर राकेश महत्वपूर्ण छी, जे फ्यूल स लए कए बहुत काजमे मदति करैत रहैत छी। आब व्यक्तिगत रूपेँ हमर काज एतए मेंटरक अछि। ई काज मे सीएसडीएस स जुड़ल सराय मदति केलथि। रविकांत, सतीश, गोरा, अमन, अंकित, पराग सन बहुत लोक स नैतिक प्रोत्साहन भेटल। सब कए बहुत धन्यवाद।
प्र- एखन धरि एकर कतेक डाउनलोड भ गेल अछि।
उ- डाउनलोडक संबंधमे हम अखनि नहि बता सकैत छी, दू-एक महीना क बाद हम मोजिल्ला स इ बुझबाक प्रयास करब…हम एखन पुणे मे छी आओर हम नहि कहि सकैत छी जे एकरा लेल मैथिल की सोचि रहल छथि।..हम मधेपुराक रहनिहार छी आओर मधेपुरामे फायरफाक्सक रीव्यू वर्कशाप भेल छल…जनवरी माह मे…बड़-बुजुर्ग कए बहुत सराहना भेटल छल।
प्र- एकर निर्माण समय मे कोनो एहन क्षण जे इ’समाद संग शेयर करए चाहब?
उ- फ्यूलक कार्यशाला हम नहि बिसरि सकैत छी। खास क गोविन्द झा सन बुजुर्ग लोक दू दिन तक बिनु हिलल-डुलल शब्दक निर्माणमे मदति केलथि। हम हुनका जिनगी भरि नहि बिसरि सकैत छी। एहन नहि अछि जे हम दोसर लोकनिक महत्व कए कम क कए देखि रहल छी। परंच नब्बे बरसक झा इ रूप एकटा साधक सन लागल। हम बस एकटा कार्यकर्ता छी आओर हमरा सब भाषा बहुत नीक लागैत अछि।
प्र- समय देबा लेल बहुत बहुत धन्यवाद?
उ- अहां कए सेहो धन्यवाद।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
बिहार मे सरकारी घोटालाक जन्मक संबंध मे पटना स ल कए दिल्ली तक जखन चर्चा होइत अछि लालू प्रसाद कए एकर जनक कहल जाइत अछि। लालू-राबडी राज कए बिहारक इतिहास मानि लेनिहार लोक लेल सुरेंद्र किशोर जी समय -समय पर इ बतेबाक कोशिश करैत रहलाह अछि जे बिहार ओहि स पहिनो छल। सुरेंद्र किशोर बिहार क ओहि चंद पत्रकार मे स एकटा छथि जे पिछला 40 साल स लगातार बिहार सरकारक कामकाज कए लग स देखी रहल छथि। एकटा पत्रकार क इ अनुभव समाज लेल कतेक लाभकारी अछि इ किशोर जीक आलेख स बुझबा मे अबैत अछि। हाल मे कैग रिपोर्ट पर मचल हंगामा मे एक बेर फेल इ सवाल उठल जे बिहार मे एहन परंपरा क शुरूआत आखिर कहिया आओर केना भेल। प्रस्तुत अछि किछु एखने सवाल कए उत्तर दैत सुरेंद्र किशोर क इ आलेख
सुरेंद्र किशोर
छह दिसंबर, 1985 कए रांची स सड़क मार्ग स घागरा चारिटा सांड़ पहुंचाउल गेल। रांची स घागरा क दूरी 344 किलोमीटर अछि। बिहार सरकार क पशुपालन विभाग एकर एवज मे तैयार 1289 टकाक जाली बिल क भुगतान ठेकेदार कए करि देलक । मुदा जखन एहि विपत्र क सघन जांच सी.ए.जी..केलक त पता चलल जे जाहि वाहन क बिल पेश कैल गेल छल, ओ कोनो मालवाहक नहि बल्कि स्कूटर छल। यानी सांड़ स्कूटर पर लादल गेल।
एतबे नहि तीस मई, 1985 कए रांची स झिंकपानी चारि टा आओर सांड़ पठाउल गेल। बिल बनल 1310टकाक। विभाग एकर सेहो भुगतान करि देलक। मुदा जखन एहि बिल पर जांच भेल त पता चलल जे जाहि वाहन क नंबर बिल क संग देल गेल ओ वाहन वास्तव मे एकटा कार छल।
सी.ए.जी. क जाहि रपट मे एहि गप क उल्लेख अछि ओकर कॉपी कई गोटा लग अछि। ओहि रपट मे एहन आओर उदाहरण देल गेल अछि। सी.ए.जी. 1985 मे बिहार सरकार कए समर्पित अपन रपट मे एहन अन्य अनेक सरकारी घोटाला क भंडाफोड़ केने छल। यदि ओहि समय मे घोटाला क सूत्रधार क खिलाफ सख्त कार्रवाई भ जइते त आई खगड़िया राहत सामग्री घोटाला क एहन रपट सी.ए.जी. कए शायद नहि देबाक जरूरत पडितए । इ कहाक जरूरत नहि जे 1985 मे कांग्रेस क पैघ बहुमत वाला बिहार मे सरकार छल आ ओकर मुख्य मंत्री बिंदेश्वरी दुबे छलाह, जिनका हाई कमान क पूरा समर्थन सेहो हासिल छल। ओ चाहतथि त कार्रवाई करि सकैत छलाह। मुदा कोनो कार्रवाई नहि भेल आ अगिला सरकार सब मे एहन घोटाला जारी रहल। आखिर कार 1996 मे वीर सिंह पटेल आ किछु अन्य लोक चारा घोटाला क सी.बी.आई. जांच क लेल पटना हाई कोर्ट मे लोकहित याचिका दायर केलथि, ओहि मे याचिका संग सी.ए.जी.रपट क जे फोटोकापी संलग्न छल ओहि मे स्कूटर पर सांड़ ढोबाक सबूत पेश कैल गेल छल। संभव अछि जे 1985 स पहिनो भ्रष्ट सरकारी कर्मी स्कूटर आ मोटर साइकिल पर साड़ ढोबाक जाली बिल बना कए सरकारी खजाना कए लूटबाक काज केने होएथि, मुदा सबूत त 1985 क कार्य काल मे सामने आएल।
हाल मे सार्वजनिक रूप स नीतीश सरकार स इ सवाल पूछल गेल जे की नीतीश कुमार अपन पिछला सरकार स स्कूटर – मोटर साइकिल पर अनाज ढोबाक तकनीक सीखलथि अछि ? इ सवाल पूछनिहार कांग्रेसी नेता प्रेम चंद्र मिश्र सेहो सन 1996 मे अलग स चारा घोटाला क सी.बी.आई. जांच क लेल लोकहित याचिका दायर केने छलाह। हुनका स एहन सवालक उम्मीद नहि कैल जा सकैत अछि, कम स कम हुनका त एहि सवाल क उत्तर पता हेबाक चाही जे एहि कलाक जन्म कौन पार्टी आ केकर सरकार मे भेल। स्कूटर पर सांड़ ढोबाक परंपरा कौन दल आ कौन नेता क शासनकाल मे शुरू भेल इ बुझब बिहारक संग-संग देशक लोक कए बुझब जरूरी अछि। एखन तक भेटल सबूत क आधार पर इ कहल जा सकैत अछि जे एहि अद्भुत परंपराक सूत्रपात 1985 मे भेल आ आगू जारी रहल।
प्रेमचंद्र मिश्र क इ सवाल एक तरह स बिहारक जनता क स्मरणं शक्ति परीक्षा लेबाक प्रयास अछि, जाहि प्रकार स बिहारक लोक कए फूल्लकर मानि बिहार कांग्रेस क मुख्य प्रवक्ता मिश्र चटखारा लैत नीतीश कुमार आ सुशील कुमार मोदी स इ सवाल केलथि ओहि स साफ छल जे खगड़िया क राहत सामग्री कए मोटर साइकिल पर ढोबाक कला नीतीश सरकार लालू सरकार स सीखलक अछि।
निष्पक्ष प्रेक्षक भ्रष्टाचार क कई मामला क लेल लालू सरकार कए श्रेय दैत छथि। खुद नीतीश कुमार पर व्यक्तिगत रूप स त नहि, मुदा हुनकर सरकार पर सेहो भ्रष्टाचार क आरोप लगैत रहैत अछि। कईटा आरोप मे दम सेहो अछि। खुद नीतीश कुमार ओहि भ्रष्टाचारी स परेशान छथि। एहि लेल ओ हाल मे बिहार स्पेशल कोर्ट एक्ट, 2010 नाम स कड़ा भ्रष्टाचार निरोधक कानून सेहो बनौलथि अछि। मुदा एकटा गप जरूर अछि जे बिहार क सबटा भ्रष्टाचार क लेल सिर्फ लालू प्रसाद कए जिम्मेदार ठहराउल जाए त इ लालू प्रसाद क संग अन्याय होएत आ सच स आंखि चुरेबाक प्रयास कहल जाएत। सन 1990 मे लालू प्रसाद क सत्ता मे एबा स पहिने बिहार सरकार आ ओकर कईटा मुखिया भ्रष्टाचार क लेल पूरा देश मे चर्चित रहला अछि। अस्सी क दशक मे लंदन टाइम्स क एकटा संवाददाता ट्रेवर फिसलॉक लिखलथि जे कई तरह क गंदगी सरकारी आ राजनीतिक भ्रष्टाचरण क मामला मे बिहार, भारत क गंदा नाला बनि चुकल अछि।
फिशलॉक ओहि समय आबि कए बिहार सरकार मे भ्रष्टाचार कए संस्थागत रूप द चुकल अछि। मुदा बिहार क दुर्भाग्य द अछि जे जखन कोनो दल क सरकार क कार्यकाल मे भ्रष्टाचार क मामला उजागर होइत अछि त प्रतिपक्षी दल बिना किछु सोचने-बुझने राजनीतिक लाभ क लेल निराधार आरोप-प्रत्यारोप करबा मे लागि जाइत अछि। दरअसल आजुक अधिकतर नेता सिर्फ कुर्सी हड़पबा लेल तरह-तरह क राजनीतिक कसरत करैत रहैत छथि, हुनका लेल सरकारी भ्रष्टाचार कए कम करबा लेल या समाप्त करबा लेल कोनो खाका नहि अछि। आजादी क बाद क राजनीतिक इतिहास देखला स साफ होइत अछि जे अधिकतर नेता मौजूदा सरकार पर भ्रष्टाचार क सही-गलत आरोप लगा कए जनता कए प्रभावित करैत छथि आ कुर्सी हासिल करैत छथि आ जखन खुद कुर्सी पर बैस जाइत छथि त पिछला सरकार स बेसी भ्रष्टाचार करै लगैत छथि। आम तौर पर एहि देश मे यह देखल गेल अछि। दरिद्र बिहार आ एहि गरीब देश क इ सबस पैघ दुर्भाग्य अछि। जे नेता अपन भीतर क झूठ, स्वार्थ आ अज्ञानता स नहि लड़ सकैत अछि, ओ भ्रष्टाचार नामक भीषण दानव स कोनो लड़ि सकैत अछि?


text:
टम ह्याङ्क्स
थोमस जेफरी ह्याङ्क्स (जन्म जुलाई ९ १९५६) एक अमेरिकी अभिनेता छथि जे लोकप्रिय एवम उत्कृष्ठ समालोचित चलचित्रसभमे उल्लेख्य भूमिका खेल सुप्रसिद्द अछि। अपन अभिनय क्षमताक लेल प्रसिद्दि पावने अछि , आ फरेस्ट गम्पको निमुखो सँ, फिलाडेल्फियाक प्रेरणादायी नेत्रित्व आ, अपोलो १३ क डुटि रहै कमाण्डर धरि बहुत प्रकारक भूमिका सक्षम अछि। ह्याङ्क्स सामान्यतया प्रेरणादायी असल ब्यक्तिक भूमिका न्यानोपनका साथ निभाउन सक्षम अछि, मुदा रोड टु पर्डिशनमे ज्यानमाराक भूमिका खेलैके लेल सक्षम अछि।
सन्दर्भ सामग्रीसभ[सम्पादन करी]
- ↑ Kim, Susanna (मई २२, २०१४), "The Richest Actors in the World Are Not Who You Expect", ABC Good Morning America, अन्तिम पहुँच अगस्त ५, २०१४।


text:
सीता
सीता आर जानकी रामायण आर रामकथामे आधारित अन्य रामायणसभ जाहिना रामचरितमानसक मुख्य पात्र छी। सीता मिथिलाक राजा जनकक सबसँ जेठ बेटी छल। उनकर विवाह अयोध्याक राजा दशरथक ज्येष्ठ सुपुत्र रामसँ स्वयंवरमे शिवक धनुष तोडलाक बाद भेल छल।
भगवान् मर्यादा पुरूषोत्तम रामक पत्नी, धर्मानुरागी, आदर्शराजा दशरथक पुताहू आर राजषिर् जनकक बेटी सीता भूमिक गरिमामयी पुत्री छी। आदर्शपत्नी, आदर्शमाता, आदर्श भाउज, आदर्श पुताहू, आदर्श महारानी आर समग्रमे कही त आदर्श नारीक रूपमे बहुचर्चित सीता विभूति छी। उनकर आदर्श, सच्चरित्रता, सतीत्व, नारीत्व, मातृत्वासल्य, करूणामयी व्यक्तित्वक कारण संसारभर उनका जगज्जननीक रूपमे पुजैत अछी।


text:
म्यूजियम गुमती पर आयोजित एहि कार्यक्रम क' महापौर गौरी पासवान, विजय कांत झा , जीव कांत मिश्र, आर पूर्व पार्षद नंदकिशोर यादव संबेधित कएलन्हि।
आकर्षक ढंग से सजाओल गेल मंच पर केदारनाथ कुमर, दीपक कुमार, श्वेता कुमारी, नीरज झा , लालबाबू परंहंस, गौरी कांत झा, अशोक झा, अर्जुन झा , दिलीप कुमार , अजय सुमन सहित अनेको कलाकार सभ अप्पन प्रस्तुति से लोग सभक मोन मोहि लेलन्हि।
अललपट्टी चौक पर आयोजित एहि कार्यक्रम मे प्रख्यात शिशु रोग विशेषज्ञ डॉ. ओम प्रकाश मुक्तिमणि के गीत गाबि लोग सभके अचम्भित क' देलन्हि।
चट्टी चौक पर आयोजित गीत यात्रा केर अध्यक्षता सीता राम चौधरी केलन्हि जखनकि धन्यवाद ग्यापन रतिनाथ जी केलन्हि। नाका नंबर 6 के बाद नगर निगम कार्यालय लग आयोजित गीत यात्रा क' संबोधित करैत दरभंगा के उप विकास आयुक्त विवेकानंद झा कहलनि कि दरभंगा के कलाकार सभ द्वारा प्रस्तुत ई अभियान ऐतिहासिक अछि। एहि अवसर पर डीपीओ प्रवीण सहित कैको पदाधिकारी उपस्थित छला। कार्यक्रम मे विनोद कुमार झा, बालेन्दु , जगदीश महतो , गंधर्व, अभिमन्यु, मनीष ,कैलाश , संतोष, डॉ. राम सेवक, प्रवीण, सहित बहुतो रास लोग शामिल छला। कार्यक्रम केर समापन दरभंगा टावर पर पूर्व महापौर ओम प्रकाश खेड़िया के अभिभाषण सभ भेल।


text:
एहि बेर वेलेंटाइन डे पर हमरा भाइक एक बरख पुरना बात मोन पडि गेल. मंगला केँ दू-चारि दिन भेल छल बंबई सँ गाम अयला कि पडि गेल वेलेंटाइन डे.
निश्चित रहैत छैक अंगरेजी पावनि...अपना सब जकाँ थोडहि ने छैक जे जतेक पावनि छैक सब अनिश्चितताक घेरा मे. अर्थात् एहि बेर जे पावनि जाहि तारीख मे भेल से अगिलो बेर एही तारीख मे होयत तकर कोनो ठेकान नहि. आ ताहू मे आब तऽ सब पावनि दू दिना भेल जा रहल छैक. गामो मे पूबारि टोल मे आइ छैक पावनि तऽ पछबारि टोल मे काल्हि होयतैक. जतेक पंडित ततेक मतभिन्नता. मुदा अंगरेजी पाबनि मे से पेंच पाँच नहि छैक....फिक्स छैक डेट ओ ओहि डेट पर सब साल ओ पावनि हेबे करैत छैक कोनो पंडित आ पूछपाछक काज नहि.
से बिलटौआइन डे 14 फरवरी कऽ मनाओल जाइत अछि. एहि डे पर देश मे कते संघर्ष आ लाठी रोडाक बात होइत मुदा तइयो अन्हरा नाचय अपने ताले. जे होयबाक छैक से हेबे करतैक आ जकरा जे करबाक छैक करबे करत...कियए नहि करत सब स्वतंत्र अछि विचार आ व्यवहार सभ दृष्टिकोण सँ. देश स्वतंत्र अछि ने....आ तकर बाद लोकतंत्र...तऽ लोकक स्वतंत्रता केँ छीनि सकत. मुदा ताहि सब सँ भाइ केँ कोन लेना-देना.
अचानके ओहि दिन मंगलाक हमर दलान पर आयल आ बैस रहल. ओकर हुलिया तऽ असली जोकरे सन रहैत छैक. बंबई सँ नवका फैशन वला अंगा सब कीनने अबैत अछि आ लटका लैत अछि. एखुनका बच्चा सब केँ केऽ कहत ..नीक बात दीक लगैत छैक. रह जेना रहबय से. जखन अपन माय-बाप केँ बर्दाश्त छौक तऽ हमरा की...कोनो देखैत खराप थोडहि ने लगैत अछि तोहर जोकर सन अंगा आ मुँह.
मंगला पेंट मे छिहत्तरिटा जेबी छल जाहि मे सँ एकटा मे सँ मोबाइल निकालि टीप-टाप करय लागल. की तखनहि खुरचन भाइ सेहो कतहुँ सँ टपकि गेलाह. टीवी पर देखाबयवला धार्मिक धारावाहिक सब मे जहिना नारद कतहुँ कखनो टपकि जाइत छथि तहिना भाइ कखन कोन दिस सँ आबि जयताह तकर नहि ठेकान.
ओ बैसलाह आ मंगला केँ कहलनि- की हौ..की टीप-टाप करैत छह? मंगला कहलक किछु नहि ओहिना... खुरचन भाइ ओकर मोबाइल मे मुरियारी दऽ देखलनि आ बजलाह- बहुत नीक गुलाबक फूल छह हौ...!
मंगला कहलकनि- आइ वेलेंटाइन डे छैक ने से.....! खुरचन भाइ अनठा कऽ कहलथिन-की बिलटौआइन डे...! मंगला जोर सँ ठहाका लगौलक आ कहलक-वेलेंटाइन डे.
खुरचन भाइ कने गंभीर भऽ कहलथिन-हमरा नइ ने सिखाबऽ....तोरा की बुझाइ छह जे एकटा तौंहीं बंबई देखने छह...बिलटौआइन डे केँ नाम बदलि कहबऽ आ हम विश्वास कऽ लेबऽ नइ.
मंगला कहलक-ओह अहाँ की जाने गेलियैक...ई नव जमानाक नव पाबनि छैक अहाँ सब नहि बुझबैक. बिलटौआइनक मतलब की भेलैक...? खुरचन भाइ ओकरा सँ पूछलथिन-अच्छे कहऽ तऽ पंडितक स्त्रिलिंग की होइत छैक? मंगला बाजल-ईहो कोनो पूछबाक बात भेल, के' नहि जनै छै पंडितक स्त्रिलिंग पंडिताइन होइत छैक!
खुरचन भाइ कहलथिन-तखन फेर बिलटौआक स्त्रिलिंग बिलटौआइन नहि तऽ की होयतैक. मंगला कहलकनि-उँह...अहाँ केँ मजाक बुझाइत अछि... की तखनहि ओकरा सुगना बजा कऽ लऽ गेल बैट-बॉल खेलबाक लेल.
खुरचन भाइ गंभीर भऽ कहलनि-देखै छियैक पछिमाहा संस्कृतिक पाछां कोना आजुक छौंरा सब अन्हरा कऽ भागि रहलय? मतलबो नहि बुझैत छैक वेलेंटाइन डे'क आ कोना उत्साहित अछि. ई अन्हरजाली लागल आँखिये ई युवक सब युग केँ कोम्हर सँ कोम्हर लऽ जायत से ने जानि.
— नवकृष्ण ऐहिक
द्रष्टव्य: मैथिली दैनिक 'मिथिला समाद' मे अगस्त 2008 सं दिसम्बर 2009 धरि दैनिक रूपें प्रकाशित धारावाहिक व्यंग्य 'खुरचनभाइक कछ्मच्छी' केर एक अंश. ज्ञात हो जे एहि लोकप्रिय व्यंग्य शृंखला पर पोथी सेहो आबि चुकल अछि.
Tags: Rupesh Teoth रूपेश त्योंथ व्यंग्य


text:
मैथिली कथा गोष्ठी ७६म सगर राति दीप जरय "कथा कावेरी" चेन्नै मे १४ जुलाइ २०१२क साँझसँ १५ जुलाइ २०१२क भोर धरि सम्पन्न (चित्र साभार विभा रानी आ अभिजीत चन्द्र)
स्थान- बिहार असोसिएशन भवन,(स्टेला मारिस कॉलेज क सोझाँमे), दामोदरन स्ट्रीट, गोपलपुरम, चेन्नै- 600034
आयोजक: अवतिको (विभा रानी), ई पहिल बेर अछि जे सगर राति दीप जरय एकटा महिला द्वारा आयोजित भेल अछि।
७५म सगर राति दीप जरय पटनामे भेल रहए। ७४म सगर राति दीप जरय श्रीमति (आब स्व.) आरती कुमारीक संयोजकत्वमे भागलपुरमे होएब निर्धारित छल मुदा हुनकासँ राजनीतिक अन्तर्गत ओ छीनि कऽ हजारीबागमे कएल गेल, ऐ शर्तपर जे ७५म सगर राति दीप जरयक आयोजनक मौका हुनका देल जएतन्हि। मुदा ७५म सगर राति दीप जरय राजनीतिक अन्तर्गत पटनामे भेल। तकर बाद शव. आरती कुमारीक कैन्सरसँ भागलपुरमे मृत्यु भऽ गेलन्हि आ ओ सगर राति दीप जरयक पहिल महिला आयोजिका नै भऽ सकली।
विगत किछु दिनसँ सगर राति दीप जरयमे कथाकार छोड़ि सभक उपस्थितिपर साहित्य जगतमे आक्रोश अछि। घुसपैठिया सभक कारण कथाकार अपनाकेँ राजनीतिक पर्याय बनल जा रहल सगर राति दीप जरय सँ दूर केने जा रहल छथि।
अगिला सगरि राति दीप जरय लेल कियो माला नै उठा सकला।
अगिला सगरि राति दीप जरय कतए हएत से अखन धरि अनिश्चित अछि।


text:
दड़िभंगा. दू दिवसीय दरभंगा अंतर्राष्ट्रीय फिल्म फेस्टिवल केर आयोजन सं मैथिली फिल्म जगत नव बाट देखलक अछि. दरभंगा फिल्म क्लब दिस सं 2-3 फरवरी कें आयोजित दरभंगा अंतरराष्ट्रीय फिल्म फेस्टिवल केर उद्घाटन मो. अली असरफ फातमी कयलनि त' समापन समारोह मे नगर विधायक संजय सरावगी भाग लेलनि. कामेश्वर सिंह संस्कृत विश्वविद्यालय केर दरबार हाल ऑडिटोरियम मे आयोजित एहि फेस्टिवल केर पहिल दिन 'कखन हरब दुःख मोर' फेम निर्देशक संतोष बादल केर 'द रिटर्न आफ जगदीश चन्द्र बसु' सहित 3 गोट फिल्म देखाओल गेल, जाहि मे फिल्म 'जून' आ 'हैण्डओवर' सेहो छल. पहिल दिन कोनो विशेष प्रभाव नहि छोड़ने छल फेस्टिवल. मुदा दोसर दिन विश्वविद्यालय परिसर केर रंगत तेसरे छल. समूचा प्रांगण आ बाट-घाट फेस्टिवल केर बैनर सं पाटल छल. फेस्टिवल केर दोसर दिन अर्थात 3 फरवरी कें सांस्कृतिक कार्यक्रम भेल संगहि मैथिली लघु फिल्म 'कमला' सहित अन्य फिल्म देखाओल गेल. एहि अवसर पर एड्स जागरुकता पर आधारित मैथिली लघु फिल्म केर लेखक-निर्देशक अमितेश शाह सेहो उपस्थित छलाह. हुनक फिल्म बहुत बेस पसिन कयल गेल. अमितेश शाह मीडिया केर जवाब देइत कहलनि जे ओ शीघ्र मैथिली फीचर फिल्म बनओताह. स्क्रिप्ट पर काज चलि रहल छैक. एकर संगहि मैथिली गायक माधव राय अभिनेता बनि गेलाह अछि आ एहि अवसर पर हुनक आगामी मैथिली फिल्म 'सौतिनक बेटी' केर प्रोमोशनल वीडियो सेहो देखाओल गेल. माधव राय डिफ्फ मे समापन धरि उपस्थित रहलाह. देखाओल फिल्म सभ मे 'प्रूफ' दर्शक कें प्रभावित कयलक संगहि डिफ्फ प्रमुख मेराज सिद्दीकी केर फिल्म 'आशा है बचपन हो आजाद' बिनु कोनो संवाद केर छल, जे दर्शक खूब पसिन कयलनि. एहि अवसर पर फिल्म मे योगदान लेल माधव राय, पूनम मिश्र, राजीव सिंह सहित अन्य कलाकार लोकनि कें अवार्ड सं सम्मानित कयल गेल. कुञ्ज बिहारी डिफ्फ केर दोसर दिन उपस्थित भेलाह. हुनके हाथे पूनम मिश्र कें अवार्ड देल गेल. बहुत समय उपरांत दुनू एक मंच पर उपस्थित छलाह.ज्ञात हो जे कुञ्ज बिहारी संग कार्यक्रम कयनिहार पूनम मिश्र अपन अलग मंच बना कार्यक्रम प्रस्तुत करैत छलीह आ लोक बुझैत छल जे मिथिला केर ई दुनू लोकप्रिय स्वर साधक केर मध्य दूगोला भेल अछि. पूनम कुञ्ज बिहारीक स्वस्थ्य लाभ पर बजलीह जे हिनक जिनगी हमरा सभ लेल अनमोल अछि. हमर प्रार्थना सफल रहल जे आइ ई स्वस्थ भ' हमरा सभक बीच छथि.
नगर विधायक संजय सरावगी अपन वक्तव्य मे कहलनि जे एहन आयोजन सं मिथिला आ दरभंगा केर नाओ बढैत अछि. आयोजक कें हरसंभव मदति केर आश्वासन सेहो देलनि. नवतुरिया मैथिल लोकनिक ई प्रयास निश्चय स्वर्णिम भविष्यक प्रति आश्वस्त करैत अछि. डिफ्फ 2013 केर अनेक सूक्ष्म दोषक बावजूद आयोजन सफल कहल जा सकैछ. डिफ्फ संचालक मेराज सिद्दीकी सं लोकक आस बढल अछि.
(Report/Photo: नवीन कुमार 'आशा')
नगर विधायक संजय सरावगी अपन वक्तव्य मे कहलनि जे एहन आयोजन सं मिथिला आ दरभंगा केर नाओ बढैत अछि. आयोजक कें हरसंभव मदति केर आश्वासन सेहो देलनि. नवतुरिया मैथिल लोकनिक ई प्रयास निश्चय स्वर्णिम भविष्यक प्रति आश्वस्त करैत अछि. डिफ्फ 2013 केर अनेक सूक्ष्म दोषक बावजूद आयोजन सफल कहल जा सकैछ. डिफ्फ संचालक मेराज सिद्दीकी सं लोकक आस बढल अछि.
(Report/Photo: नवीन कुमार 'आशा')
Tags: हालचाल


text:
त्रिनिनाद आओर टोबैगोक प्रधानमंत्री कमला प्रसाद बिससर आई बुधदिन अपन
पूर्वजक गाम भेलूपुर पहुंचलीह. बक्सर जिलाक भेलूपुर गाम मे हुनकर भव्य स्वागत कएल
गेलन्हि.
हिनकर स्थानीय पारम्परिक रीति-रिवाज के संग स्वागत कएल गेलन्हि.
बिसेसर जी एयर फोर्सक हेलीकॉप्टर सं एहिठाम अएलीह. एहिठाम आई सुरक्षा
केर काफी तगड़ा इंतजाम कएल गेल छल. हुनकर यात्रा के
लेs क एहिठाम काफी
तैयारी सेहो कएल गेल छल. हिनकर स्वागत लेल बिहार सरकार के मंत्री तक मौजूद छलखिन्ह.
सड़क...बिजली...पानी...साफ-सफाई नीक व्यवस्था देखय लेल मिलल. सभ के
चमका देल गेल छल. लोक सभ सेहो नव-नव कपड़ा-लत्ता पहिन चमकय छलाह. सभ के चेहरा पर
एकटा अलगे खुशी झलकए छलन्हि. अपना सं मिलय के खुशी.
एहिठाम आबि कमलाजी अपन पूर्वजक परिवारक लोक सभ सं गला मिललखिन्ह.
जगदीश मिश्रा जीक घर गेलीह. गाम के काली मंदिर सेहो गेलीह. पूजा सेहो कएलीह.
घर के पास मंच सेहो बनाएल गेल छल. एहिठाम लोक सभ के संबोधित सेहो
कएलीह.
बिसेसर जी ओना तं अंग्रेजी मे बात करय छलीह मुदा लोकल लोक के कोनो दिक्कत
नहि होए एहि लेल एकटा आदमी ओकरा हिंदी मे सेहो बतौने जा रहल छलखिन्ह.
त्रिनिनाद आओर टोबैगोक प्रधानमंत्री जीक कहनाय छलन्हि जे आई अपन
पूर्वजक धरती पर आबि हम धन्य भ गेलहुं. हमर धन्य भाग्य जे आई हम अपन बाप-दादा के
धरती पर पैर राखि पएलौं.
बिसेसर जी कहलीह जे अहां सभ अपन बेटा-बेटी मे कोनो फर्क नहि करु. बेटी
के सेहो खूब पढ़ाउ. हमरा जकां अहांक बेटी दुनिया मे नाम कमाएत.
कमला जीक इहो कहनाय छलन्हि जे त्रिनिनाद आओर टोबैगो एहि ठाम सं हजारों
मील दूर अछि मुदा ओहि ठामक खानपान...रहन- सहन...संस्कृति मे कोनो फर्क नहि अछि. हम
सभ आइओ एहि ठामक संस्कृति के जिंदा राखने छी.
कमला जी अपन पति ग्रेगरी बिसेसर आओर बहिन रेवती के संग आएल छलीह.
विदा होए के समय गाम के लोक सभ हिनका उपहार...भेंट सेहो देलखिन्ह. हिनका
साड़ी...मंगटिका...गहना देल गेलन्हि. परिवार के तरफ सं हिनका खोंइछा सेहो
देल गेलन्हि.
कमला जीक परिवार करीब सवा सय साल पहिने त्रिनिनाद आओर टोबैगो चलि गेल छलखिन्ह.
कमला प्रसाद बिसेसर जीक परदादा स्व़ रामलखन जी 1889 मे कोलकता भsक त्रिनिदाद गेल छलखिन्ह.
एकर पता एकटा स्टीमर के टिकट सं लागल. जकर डाटा विदेश जाए वाला यात्री मे छल. ओहि डाटा सं पता चलल जे रामलखन जी भेलूपुर सं गेल छलखिन्ह. एकर बाद खोज खबर लेल गेल तखन कमला प्रसाद बिसेसर जी अपव पूर्वज सं मिल पएलीह


text:
कौन बनेगा करोडपति
कौन बनेगा करोडपति (के होएत करोडपति; केबीसी के रूपमे सेहो जानल जाइत अछी) ब्रिटिश कार्यक्रम पर आधारित एक भारतीय टेलिभिजन गेम शो अछी, के एक करोडपति बनैल चाहैत अछी? ई मूल रूपसँ सत्र २००० सँ सत्र २००७ धरि पहिने ३ सत्रसभक लेल स्टार प्लस पर प्रसारित छल आ प्रोग्रामिङ टीमके समीर नायर एकरा नियुक्त केने छल। सन् २०१० सँ, ई सोनी टिभी पर प्रसारित भ रहल अछी आ बिग सिनर्जीद्वारा निर्मित अछी।
निर्देशक ड्यानी बोयलक सत्र २००८क फिल्म स्लमडग मिलियनेयर एही शो के आधार पर देर से ही आधारित छल। अमिताभ बच्चनके मूल होस्टके आधार पर फिल्म के मेजबान, अनिल कपूरद्वारा चित्रित कएल गेल छल। कपूर स्वयम् शो के एक सेलिब्रिटी संस्करण पर दिखाई देने अछी।
प्रसारण विवरण[सम्पादन करी]
सत्र १: २०००-०१[सम्पादन करी]
केबीसी ३ जुलाई २००० मे प्रीमियर कएल गेल आ अमिताभ बच्चनद्वारा आयोजित कएल गेल, भारतीय टिभी पर उनकर पहिल प्रदर्शन छल। केबीसी शुरूमे १ करोड़ भारतीय रुपैयाँ के जीतै के लेल प्रतियोगीसभ के पेश कएल गेल। सत्र २००१ मे समाप्त भेल। शोक प्रीमियर सत्रमे बढियाँ जेहनसँ रिस्पोन्स प्राप्त भेल।


text:
एम्हर हमरा लोकनि होटल विदा भेलहुँ, ओम्हर मेघ सेहो घरमुँहा भेल. बरखाक आशंका निर्मूल साबित भेल. फ्लैग सेरेमनी छोड़ि कऽ अयबाक हमरा लोकनिक पश्चातापक आगिसँ प्रायः टेम्पूक ड्राइवरक हृदय पघिल गेलैक. ओ बिनु पुछनहि-आछने अपन गाड़ी अगरतलाक हेरिटेज पार्कक मुँहपर ठाढ़ करैत बाजल- ई पार्क घुमि लिअह, सभ किछु देख लेब. हम जाइत छी. अहाँ लोकनिक होटल एतयसँ मात्र पाँच मिनटक दूरी पर अछि. पयरहि चल जा सकैत छी.
हमरा लोकनि यंत्रवत् ओकर अनुदेशक पालन कयल. टिकट कटाय पार्कमे प्रवेश कयल प्राकृतिक सुषमा सम्पन्न ई पार्क वस्तुतः समस्त त्रिपुराक प्रतिबिम्ब अपना आँचरमे नुकओने छल. एतय राज्यक सभ प्रमुख पर्यटन स्थलक रिप्लिका निर्मित छैक. पार्क घुमैत-घुमैत बेस थाकि गेल रही हम सभ. मुदा मुखमण्डलपर ठेहीक बदला संतोषक भाव छल जे नहि असल तँ डुप्लीकेट तँ देखलहुँ!
साढे सात बजेसँ डिनर टेबुल सभपर चहल-पहल बढ़य लागल रहैक भरि दिनुका थाकल-ठेहिआयल हमहूँ विचार कयलहुँ जे सवेर-सकाल भोजन कए आराम करब. आठ बजे भोजनोपरान्त, रिसेप्सनक सोझाँमे बनाओल बैसकीपर बैसि अखबार उनटाबय लगलहुँ. हमरा ओतय बैसल देखि किछु जिज्ञासु साहित्यकार सभ सेहो आस-पासमे एकाएकी जुमय लगलाह. नओ बजैत-बजैत बेस जमघट लागि गेल रहैक. करीब पन्द्रहो भाषाक प्रतिनिधि ओतय बैसल रहथि. क्रमशः वातावरणसँ औपचारिकताक धोन्हि छँटय लागल. परिचय-पातसँ प्रारम्भ भेल सम्वाद, आत्मीयताकेँ अंगीकार करय लागल. दस बजैत-बजैत हँसी-मजाक, गप-ठहक्का आ गीत-नाद चारूकात अनुगुंजित होमय लगलैक. फेर तँ सुतलाहा सभ सेहो उठि-उठि अबैत गेलाह. गोलमे सन्हिआइत गेलाह. करीब अढ़ाइ बजे भोरबामे जखन बैसकी उसरल तँ “विभिन्न भाषाक प्रतिनिधि युवा साहित्यकार” सभ “भारतीय भाषाक युवा-साहित्यकार” बनि चुकल छलाह. गुजरातीक राम मोरी, सिन्धीक रेखा पोहानी, अंग्रेजीक आशिया जहूर, कोंकणीक गोरक सिरसत, बंगलाक प्रशान्त सरकार, नेपालीक पवित्र लामा, ओड़ियाक ज्ञानी देवाशीष मिश्रा, कश्मीरीक साबिर मागामी ओ कतिपय अन्यान्य भाषाक साहित्यकार हमर अभिन्न बनि गेल छलाह.
अगिला दिन 12.30सँ हमरा लोकनिक काव्यपाठक सत्र निर्धारित छल. असमिया, बोडो, बांगला, चकमा, मणिपुरी, मोग, नेपाली, पंजाबी आ सिन्धी भाषाक कविलोकनिक संग हमरा कविता-पाठ करबाक छल. बंगला कवि कल्याण गुप्ताक अध्यक्षतामे सत्र आरम्भ भेल. एक-एक कऽ कवि लोकनि कविता पढ़य लगलाह. भाषासँ अपरिचितो श्रोता-समाज भावक सूत्र धरबामे समर्थ छलाह. भाव-सम्प्रेषणीयताक बाटमे जँ कोनो बाधा अबैत छल तँ तकरा अनुवाद दूर करैत छल. हॉल थपड़ीसँ बेर-बेर अनुगुंजित होइत रहल. प्रायः सभ भाषाक कविता सुनलाक बाद हमरा गौरवबोध भेल जे समकालीन मैथिली कविता कोनो भाषाक समकालीन कवितासँ झूस नहि अछि.
सत्र-समापनक पश्चात भोजनोपरान्त सभ दहोदिस छिड़िया गेलाह. किओ होटलमे अराम करय गेलाह तँ किओ अगरतला भ्रमणपर बहरेलाह. हमरा आ शालूकेँ आइ फेर भारत-बंगलादेश बॉर्डरपर जयबाक छल. फ्लैग-सेरेमनी नहि देखि सकबाक क्षतिपुर्तीमे, आ ताहूसँ बेसी सीमा-सुरक्षाबलकेँ पुनः अयबाक देल वचनपूर्तिक लेल. आइ एहि यात्रामे राम, गोरक, आशिया, रेखा आ संस्कृत कवि हेमचन्द सेहो हमरा लोकनिक संग देलनि. उत्तराखण्डमे हेमचन्दक कएट टा ने गुरु मैथिल छथिन्ह आ हुनका सभक मुँहे ओ मैथिली सुनैत रहैत छथि तेँ हुनका हमर कविता बुझबामे कोनो भाङ्गठ नहि भेलनि से बड़ उत्साहपूर्वक जनौलनि. जे किओ बाघा-वॉर्डरक फ्लैग-सेरेमनी देखने छलथि हुनका लोकनिक लेल ई कोनो कुतूहल नहि छल मुदा हमरा लेल ई निश्चये अत्यंत कौतुकक विषय छल. सेरेमनीक बाद 'भारत माताक जय' कहबा काल जे स्वाभिमान-बोध भेल से वर्ण्य नहि. माटिसँ मनुक्खक सम्बंध कदाचित् एहने क्षण सभमे सोझराइत छैक.
आइ साढ़े आठ बजे सभ किओ डिनर हेतु पहुँचि गेल छलाह. भोजनोपरान्त किछुकाल हँसी-ठट्ठा आइयो चललै मुदा, बेर-बेर आगत वियोगक पीड़ा ओकरा मलिन करैत रहल. सभ किओ सम्पर्क-सूत्रक आदान-प्रदानक संग एक-दोसरासँ भविष्यहुमे सम्पर्कमे बनल रहबाक आश्वस्ति देमय लगलाह. मुँहपर मुसकी आ आँखिमे वियोगी भाव लेने सब अपन-अपन कमरा दिस विदा भेलाह. कन्नड़ कवि चिदानन्द शाली, मलयालम कवियत्री आर्याम्बिका, हिन्दी कवियत्री अर्चना भैसारे आ ओड़िया कथाकार आइपीएस देवाशीष पाणिग्रहीक सानिध्य एहि यात्राकेँ आरो उपलब्धिपूर्ण बनौलक. भाषा- साहित्य ओ कला ठिक्के लोककेँ जोड़ैत छैक!! (समाप्त)
— चंदनकुमार झा
— चंदनकुमार झा
Tags: आलेख


text:
श्वेता हिनका सं मिलु... अपन दरभंगे के छथीन्ह... ई कहि राजीव जी विस्तार सं हमर परिचय देबय लागलखिन्ह. हम दूनु हाथ जोड़ि नमस्कार करि हुनका जन्मदिनक शुभकामना द अपना संग लाएल गिफ्ट हुनका थमा देलिएन्हि.
राजीव जी हमरा दूनु के छोड़ि खाना-पीना के तैयारी देखय चलि गेलाह. बर्डडे विश के बाद आब की गप कएल जाए... दुनु गोटे के जेना फुराए नहि रहल छल. बस एक-दोसरा के देखैत ठाड़ भ मुस्कुरा रहल छलौं. मन मे होए छल जे ई कहिएन्हि त ओ कहिएन्हि... मुदा किछ निकलि नहि रहल छल.
जिनका सं मिलए लेल ओतेक तैयारी... सामने अएलीह तं एकदम सं बोलती बंद. जेना-जेना लोक सभ के हमरा बारे मे पता चलय लगलन्हि...खुसुर-पुसुर शुरू... सभ गोटे के नजर हमरे दूनु दिस.
मुदा हम त जेना ओहि ठाम के लोक...देश-दुनिया सं बेखबर एकदम सं श्वेता मे खोएल छलहुं. एतबा मे श्वेता के नजर शेखर पर पड़लन्हि. 'हाए शेखर, केहन छी अहां?' 'कि सभ भ रहल अछी?' शेखर सं गप करैत देखि राजीव जी हमरा अपन आओर रिश्तेदार आओर गाम दिस के लोक सभ सं मिलाबय लगलाह.
लोक सभ सं मिलनाए भ रहल छल... गप भ रहल छल. मुदा बीच-बीच मे नजर अपने-आप श्वेता दिस चलि जा रहल छल आओर इहो महसूस भेल जे ओ सेहो कनखी सं देखि ल रहल छथीह. श्वेता जीक संगी-सहेली सभसं सेहो गप होए लागल...काम-काज सं लsक दस तरहक गप.
हमरा त लागल जेना एहि बर्थडे पार्टी मे श्वेता सं बेसि चर्चा मे हमहीं आबि गेल छी. ई हमर भ्रम सेहो भ सकैत अछि. किएक त पार्टी मे आएल बेसि लोक हुनकर जान- पहचान के छलन्हि. एकटा हमहीं टा हुनका सभ लेल अनजान लोक छलहुं.
कोन गाम के छी? बाबूजीक नाम कि भेल? कि काज करय छी ? बाबूजी कि करय छथिन्ह ? दस तरहक बात होए लागल. मुदा हमर ध्यान त श्वेता पर टिकल छल.
शेखर सं एकटा गप पूछय क बहाने फेर श्वेता के पास पहुंचलौं आ शेखर के दोसर लोक सं बात करय लेल भेज देलौं. शेखर गेलाह त श्वेता के दू-चारिटा संगी सभ आबि गेलीह. धीरे-धीरे हमहुं खुलय लगलौं... हंसी-मजाक आ खुलिsक गप सेहो होए लागल.
हॉबी...खनाए-पीनाए...घुमनाए-फिरनाए...पढ़ाए-लिखाए...काम-काज सं लsक नहि जाने कोन -कोन विषय पर गप होए लागल. फोन नंबर... ई मेल के आदान-प्रदान होए लागल. एतबा मे राजीव जी आबि श्वेता के कहलखिन्ह गप्पे होएत रहतै कि? हिनका किछ खिएबो-पिएबो करबहुं?
ई सुनि हमरा ओ डिनर एरिया मे ल गेलीह. खाए-पीबए के नीक इंतजाम. वेज-नॉनवेज दूनु के व्यवस्था. नॉनवेज मे अपन मिथिलाक लोक के लेल खासतौर पर माछ के इंतजाम. रसगु्ल्ला आओर दोसर मिठाई सभ सेहो छल.
खाना खएलाह के बाद जिम्हर गीतनाद...गजलक कार्यक्रम भ रहल छल ओम्हर चलय लगलौं कि एकटा बच्चा आबि श्वेता के कहलक अल्का दीदी आबि गेलीह. ई सुनतहिं ओ हमरा एक्सक्यूज मी बोलि दीदी सं मिलय लेल डिनर एरिया सं मेन एरिया दिस बढ़लीह.
हमहुं दोसर लड़की सभ सं गप करैत धीरे-धीरे ओतहिं पहुंचलहुं. श्वेता अपन दीदी के गोर लागि गला मिलए छलीह. गला मिलय काल अल्का जीक नजर हमरा सं मिललन्हि. ओ श्वेता के अलग करैत हमरा दिस दौड़ि कs हमरा भरि पांज पकड़ि चिहकलीह...हितेन तुम !
ई देखतहिं सभ लोक सन्न. एकदम सं सन्नाटा छा गेल ओहि पार्टी मे.


text:
शनिवार, 20 जून 2015
शुक्रवार, 19 जून 2015
दरभंगा में इंटरनेशनल एअरपोर्ट के लिए
आप सभी दोस्तों से आग्रह है की... नेचे दिए लिंक पे जा के दरभंगा में इंटरनेशनल एअरपोर्ट के लिए... ये पत्र ज्यादा से जयादा कॉपी पेस्ट करे...
http://pmindia.gov.in/en/
interact-with-honble-pm/
आदरनीय
प्रधानमंत्री महोदय
भारत सरकार
मैं आपका ध्यान बिहार के दरभंगा जिले से इंटरनेशनल हवाई सेवा शुरू करने की ओर दिलाना चाहुँगा। दरभंगा ना सिर्फ मिथिला की हृदयस्थली है, बल्कि पर्यटन के लिए भी जानी जाती हैं, बलिराजगड जो की 2500 साल से भी ज्यादा पुरानी सभ्यता है, अहल्या स्थान जो की रामायण काल से सम्बंधित है, से ले कर महलों, शक्ति स्थल और दिल्ली के लाल किले जैसे खुबसूरत किले से सुसज्जित हैं ये शहर।
दरभंगा ना सिर्फ मिथिला की हृदयस्थली है, साथ ही यह नेपाल के लिए भी महत्वपूर्ण केन्द्र है। मेडिकल सुविधा के लिए नेपाल के कुछ जिले दरभंगा पर ही निर्भर है। आज जब राजेंद्र पुल और गांधी सेतु की जर्जर स्थिति से कभी भी राजधानी पटना का उत्तर बिहार से संपर्क टूट सकता है। आज जब आम लोगों के लिए पटना में हवाई जहाज से उतर कर उत्तर बिहार जाना सिरदर्द बन चुका है। ऐसे में बिहार में एयरपोर्ट की आवश्यकता को समझा जा सकता है, लेकिन सवाल है कि पटना एयरपोर्ट पर उतरनेवाले 60 फीसदी लोगों के दर्द को कौन समझेगा। दरभंगा से हवाई सेवा शुरू होने से ना इस शहर का विकास होगा,बल्कि पर्यटन और रोजगार के नए अवसर पैदा होगे।दरभंगा में उत्तर बिहार का सबसे बड़ा मेडिकल कॉलेज है, साथ ही जल्द यहाँ से विदेश जाने वाले लोगों की संख्या को देखते हुए केन्द्र सरकार पासपोर्ट मिनी सेवा केन्द्र भी खोलने वाली है।
दरभंगा शिक्षा का भी बहुत बड़ा केन्द्र है, यहां इग्नू का रिजनल सेंटर के साथ यहा बिहार की एक मात्र संस्कृत यूनिवर्सिटी और मिथिला यूनिवर्सिटी है। साथ ही बालिकाओं के लिए एक विशेष वूमेन इंजिनियरिंग कालेज भी है।
दरभंगा का एविएशन इतिहास बहुत पुराना है, भारत का पहला निजी कार्गो विमान दरभंगा एविएशन ने ही खरीदा था और वो देश का पहला एयर कार्गो सर्विस प्रोवाइडर था। 1962 की लडाई में दरभंगा एविएशन के कार्गो विमान ने वायुसेना की बहुत मदद की थी। पूर्णिया एयरपोर्ट भी उसी कंपनी की संपत्ति रही है।
दरभंगा एविएशन दरभंगा का विमानन इतिहास दरअसल बिहार का विमानन इतिहास है। कुछ अर्थों में यह भारत का विमानन इतिहास है। भारत में कांग्रो सेवा प्रदान करने की बात हो या फिर देश का पहला लग्जरी विमान का इतिहास हो, यहां तक की आजाद भारत के प्रथम प्रधानमंत्री के सरकारी विमान की बात हो, दरभंगा और उसके विमान के योगदान का उल्लेख के बिना इनका इतिहास लिखना संभव नहीं है।
दरभंगा के विमानन इतिहास की शुरुआत महाराजा रामेश्वर सिंह के कालखंड में ही होती है। दरभंगा का पहला विमान एफ-4440 था। जो 1917 में प्रथम विश्वयुद्ध के दौरान भारतीय सैनिकों के लिए खरीदा गया था। यह एक संयोग ही है कि दरभंगा का पहला विमान जहां भारतीय फौज के लिए खरदा गया था, वही दरभंगा आखिरी विमान भी भारतीय वायुसेना को ही उपहार स्वरूप दिया गया। एक इंजनवाले इस विमान में दो लोगों के बैठने की सुविधा थी। वैसे दरभंगा में उतरनेवाला पहला विमान दरभंगा के महाराजा का नहीं, बल्कि दरभंगा के कारोबारी अग्रवाल परिवार का हेलिकॉटर था। अग्रवाल परिवार ने यह विमान 1930 में खरीदा था। 1932 में वासराय के दरभंगा आगमन से पहले दरभंगा महाराज ने भी अपने लिए एक विमान खरीदा।
आशा है आप मिथिला के लोगो का दर्द समझेंगे और जल्द से जल्द दरभंगा इंटरनेशनल एअरपोर्ट के लिए कार्य प्रारंभ करेंगे।
https://www.youtube.com/watch?v=FP_hOcQqlGc
http://pmindia.gov.in/en/
interact-with-honble-pm/
आदरनीय
प्रधानमंत्री महोदय
भारत सरकार
मैं आपका ध्यान बिहार के दरभंगा जिले से इंटरनेशनल हवाई सेवा शुरू करने की ओर दिलाना चाहुँगा। दरभंगा ना सिर्फ मिथिला की हृदयस्थली है, बल्कि पर्यटन के लिए भी जानी जाती हैं, बलिराजगड जो की 2500 साल से भी ज्यादा पुरानी सभ्यता है, अहल्या स्थान जो की रामायण काल से सम्बंधित है, से ले कर महलों, शक्ति स्थल और दिल्ली के लाल किले जैसे खुबसूरत किले से सुसज्जित हैं ये शहर।
दरभंगा ना सिर्फ मिथिला की हृदयस्थली है, साथ ही यह नेपाल के लिए भी महत्वपूर्ण केन्द्र है। मेडिकल सुविधा के लिए नेपाल के कुछ जिले दरभंगा पर ही निर्भर है। आज जब राजेंद्र पुल और गांधी सेतु की जर्जर स्थिति से कभी भी राजधानी पटना का उत्तर बिहार से संपर्क टूट सकता है। आज जब आम लोगों के लिए पटना में हवाई जहाज से उतर कर उत्तर बिहार जाना सिरदर्द बन चुका है। ऐसे में बिहार में एयरपोर्ट की आवश्यकता को समझा जा सकता है, लेकिन सवाल है कि पटना एयरपोर्ट पर उतरनेवाले 60 फीसदी लोगों के दर्द को कौन समझेगा। दरभंगा से हवाई सेवा शुरू होने से ना इस शहर का विकास होगा,बल्कि पर्यटन और रोजगार के नए अवसर पैदा होगे।दरभंगा में उत्तर बिहार का सबसे बड़ा मेडिकल कॉलेज है, साथ ही जल्द यहाँ से विदेश जाने वाले लोगों की संख्या को देखते हुए केन्द्र सरकार पासपोर्ट मिनी सेवा केन्द्र भी खोलने वाली है।
दरभंगा शिक्षा का भी बहुत बड़ा केन्द्र है, यहां इग्नू का रिजनल सेंटर के साथ यहा बिहार की एक मात्र संस्कृत यूनिवर्सिटी और मिथिला यूनिवर्सिटी है। साथ ही बालिकाओं के लिए एक विशेष वूमेन इंजिनियरिंग कालेज भी है।
दरभंगा का एविएशन इतिहास बहुत पुराना है, भारत का पहला निजी कार्गो विमान दरभंगा एविएशन ने ही खरीदा था और वो देश का पहला एयर कार्गो सर्विस प्रोवाइडर था। 1962 की लडाई में दरभंगा एविएशन के कार्गो विमान ने वायुसेना की बहुत मदद की थी। पूर्णिया एयरपोर्ट भी उसी कंपनी की संपत्ति रही है।
दरभंगा एविएशन दरभंगा का विमानन इतिहास दरअसल बिहार का विमानन इतिहास है। कुछ अर्थों में यह भारत का विमानन इतिहास है। भारत में कांग्रो सेवा प्रदान करने की बात हो या फिर देश का पहला लग्जरी विमान का इतिहास हो, यहां तक की आजाद भारत के प्रथम प्रधानमंत्री के सरकारी विमान की बात हो, दरभंगा और उसके विमान के योगदान का उल्लेख के बिना इनका इतिहास लिखना संभव नहीं है।
दरभंगा के विमानन इतिहास की शुरुआत महाराजा रामेश्वर सिंह के कालखंड में ही होती है। दरभंगा का पहला विमान एफ-4440 था। जो 1917 में प्रथम विश्वयुद्ध के दौरान भारतीय सैनिकों के लिए खरीदा गया था। यह एक संयोग ही है कि दरभंगा का पहला विमान जहां भारतीय फौज के लिए खरदा गया था, वही दरभंगा आखिरी विमान भी भारतीय वायुसेना को ही उपहार स्वरूप दिया गया। एक इंजनवाले इस विमान में दो लोगों के बैठने की सुविधा थी। वैसे दरभंगा में उतरनेवाला पहला विमान दरभंगा के महाराजा का नहीं, बल्कि दरभंगा के कारोबारी अग्रवाल परिवार का हेलिकॉटर था। अग्रवाल परिवार ने यह विमान 1930 में खरीदा था। 1932 में वासराय के दरभंगा आगमन से पहले दरभंगा महाराज ने भी अपने लिए एक विमान खरीदा।
आशा है आप मिथिला के लोगो का दर्द समझेंगे और जल्द से जल्द दरभंगा इंटरनेशनल एअरपोर्ट के लिए कार्य प्रारंभ करेंगे।
https://www.youtube.com/watch?v=FP_hOcQqlGc
शनिवार, 6 जून 2015
सभा गाछी (सौराठ सभा )
मधुबनी सअ मात्र 6 किलोमीटर दूर "सौराठ" गाँव् में प्रत्येक वर्ष ज्येष्ठ-आषाढ़ के महीना में मैथिल ब्राम्हण विवाह योग्य युवक के चयन के लेल वैवाहिक सभा के आयोजन होइत अछि जे "सभा गाछी " के नाम सअ विश्व प्रसिद्ध अछि !
आई काइल के युवक के लेल इ हँसी के गप्प भअ सकैत अछि ,लेकिन अहि बात के प्रबल संभावना छैक जे हुनकर पिता और बाबा के विवाह "सौराठ सभा " सअ भेल होइक ! अहि सभा में कन्या पक्ष के लोक उचित वर के तलाश में सभा में आयल वर और हुनकर परिवार सअ पूरा जानकारी लैत छैथ और विवाह के निर्णय लैत छैथ !
1310 ईस्वी में मिथिला नरेश हरि सिंह द्वारा दान के 22 बीघा जमीन जाहि पर आम , बरगद , पीपर के गाछ छल, 'सभा गाछी' शुरू भेल ! किछ वर्ष पहिने तक अहि महान सभा के बहुत सम्मान प्राप्त छल ! अहि सभा के लोकप्रियता के अनुमान अहि बात सअ लगायल जा सकय छै की 1971 में लगभग डेढ़ लाख लोग अहि सभा में आयल छलाह जे 1991 में पचास हज़ार और आब मात्र किछ सौ या हज़ार में रहि गेल अछि !कहल जाइत छैक कि जाहि साल सवा लाख लोक आबि जाइत छलैथ, अतिप्राचीन पीपर के गाछ के पात सूखि जाइत छल ! अहि ठाम के अन्य महत्वपूर्ण व्यवस्था "पंजीकरण" के अछि ! विवाह के लेल योग्य वर के चयन के बाद पञ्जीकार वर और वधु कुल के पांच और वर कुल के सात पुश्त के आपस में सम्बन्ध के जांच परताल करैत छैथ और वंशगत लेखाजोखा के बाद "सिद्धांत" लिख कअ दैत छैथ जे क़ानूनी रूप सअ विवाह के स्वीकृति मानल जाइत छैक और अहि व्यवस्था के अदालत में मान्यता प्राप्त छैक !
तेजी सअ विलुप्त होइत अहि सभा गाछी के लोकप्रियता में कमी के लेल कोनो एक कारण नहीं भअ सकैत अछि लेकिन 'दहेज़ के अत्यधिक मांग', संपन्न और अत्यधिक पढ़ल वर्ग के परिवार के गाछी के प्रति उदासीनता , प्रशासन द्वारा सुविधा में कमी , जमीन के अतिक्रमण और आजुक युवा वर्ग के अहि सभा के प्रति नकारात्मक सोच मुख्या कारण में सअ एक अछि ! मिथिला के अहि महान संस्कृति और सम्मानित व्यवस्था के आब इ स्थिति भअ गेल अछि कि आब इ मानल जा रहल अछि कि जेकरा कतहु विवाह तय नहि होइत छैक ओ सभा गाछी आबैत छैथ !
यदि अहा फेस बुक यूजर छी त जौनि करू -
https://www.facebook.com/groups/dahejmuktmithila/
मंगलवार, 2 जून 2015
मिथिला स्टूडेंट यूनियनक - पांच दिवसीय स्मार्ट मिथिला सिटी आन्दोलन : पोआरक धधरा या जंगलक आगि ?
मिथिला स्टूडेंट यूनियन 10 मईक, दिल्लीमे आ 28 मईसं एक मई 2015 तक मिथिलामे अपन अभियान चलाक, ई साबित कएलक अछि जे एकर कार्यकर्ता असुविधा आ बाधासं नहि डेराइत छथि आ संगठन अपन उद्देश्यक लेल समर्पित अछि। स्थानीय लोक,क संग अभियानक हेतु कतेक भेट,त नहि भेट,त तकर चिंता नहि क, क, अपन तय कार्यक्रमक अनुसार अपन सीमित साधनसं मिसू जनजागरूकताक एक व्यापक लक्ष्य हासिल कएलक अछि।
ई सफलता छोट नहि आंकल जेबाक चाही। मुदा एकरा संग संग आगामी बिहार विधानसभा चुनावके ध्यानमे रखैत वस्तुस्थितिक एकटा तटस्थ आकलन हमरा आवश्यक लगैए आ किछु विचार मैथिल समाजक प्रबुद्ध लोकक विचारक लेल प्रस्तुत अछि।
मिसूक एहि स्मार्ट सिटी अभियानमे सहरजमीन पर मिथिलामे कतेक लोक संग देलनि ? कते लोक तक मिसू कार्यकर्ता पहुंच बना सकलाह ? कतेक नव लोक मिसूक संग जुड़लाह एकर विवरण संगठनसं जुड़ल लोके द, सकैत छथि।
संगहि जतेक धन एहि पर खर्च भेल , युवा शक्तिक जतेक ऊर्जा एहिमे लागल ओहि अनुपातमे परिणाम कतेक प्राप्त भेल ताहू पर विचार आवश्यक अछि। मिसू कार्यकर्ता द्वारा फेसबुक पर देल समाचार आ फोटोसं बुझल जा सकैत अछि जे कतेक विपरीत परिस्थितिमे ई अभियान संपन्न भेल अछि।
मिथिलामे पैर रोपबाक लेल नगर दरभंगामे एकटा ठीया तय क, लेबाक बात त, दूर अछि प्रशासन द्वारा एहि दलक विरुद्ध जारी अघोषित फरमानक बाद ने त, कोनो होटल आ ने कोनो लॉज वा ने केओ दरभंगिया मैथिल अपन दलान, खरिहान वा आंगन तक मिसू कार्यकर्ता दलक लेल राति बितयबाक लेल उपलब्ध करा सकल। जे नवका तूरक लोक मिसू संग कार्यकर्ता रूपमे जुड़ल देखा रहल छथि ओ कहिया तक एहिना निःस्वार्थ लोक कल्याणक भावनासं जुड़ल रहताह सेहो एकटा विराट प्रश्न अछि।
मूल समस्या मिथिलाक माटि पानि आ बसातमे छैक। मिथिलाक लोक जं अपन अस्मितक लेल सचेष्ट नहि छथि त, दोख ककर से ताकाहेरी आवश्यक अछि।
एहि पोस्टक माध्यमसं कतेक लोक हमरासं सहमत होयब आ कतेक असहमत सवाल ई नहि अछि सवाल ई अछि जे सीमित साधनमे पैघ लक्ष्य कोना हासिल कएल जा सकैत अछि ताहि पर हमरा लग या अहां लग या कोनो मैथिल संगठन लग की योजना अछि ? के अहि योजना पर आगां चलबाक लेल तैयार अछि ? एहि योजनाक सफलता दर आ भविष्य की छैक ?
मिथिला राज्य आजुक तिथिमे बहुत दूरक बस एकटा भावुक परिकल्पना अछि जकरा उपलब्ध परिस्थितिमे जमीन पर उतारनाइ हम संभव नहि मानैत छी। एकर मतलब ई नहि जे हम मिथिला राज्यक विरोधी छी। मिथिला राज्यक समर्थक होइतो उपलब्ध परिस्थिति आ संसाधनके देखैत मिथिला राज्यक सपना एकटा विलासवादी सपनासं बेसी आर किछु हमरा नहि देखाइत अछि।
आ हमरा सन मजूर जे दिन राति खटिक, जे थोड़ बहुत कमाइत अछि ओ एकटा विलासितापूर्ण सपना पर अपन साधन आ समय नहि लगा सकैत अछि। मिथिला राज्य आन्दोलनक सत्तरि बर्खसं बेसीक इतिहास एखनि धरि एहि लक्ष्यके एकटा विलासपूर्ण सपनासं बेसी आर किछु नहि साबित क, सकल अछि।
अलग अलग समय पर अलग अलग पात्र एहि मांगके सामने राखि आगां बढ़लाह अछि। एहिमेसं किछु खायल पीयल अघायल अगुआ छलाह जे अपन आजीविका सुनिश्चित कएलाक बाद पार्ट टाइम मिथिला राज्यक मांगमे वा मिथिलक उत्थान मे लागल छलाह वा छथि।
किछु लोक एहि मांगके चतुराइसं आगां बढ़ाक, अपन आ अपन हितमितक आजीविकाक साधन बना संतुष्ट भ, गेलाह
...... किछु एहनो जे एहि सपनाक लेल बिना व्यावाहारिक रास्ता अपनोअने अपन जथा जमीन आ डीह डाबर बेचिक अपन परिजनक नजरिमे असफल आ अयोग्य साबित भेलाह।
एखनो जे मिथिला राज्यक मांगमे लागल छथि या स्मार्ट सिटीक अभियानमे लागल छथि हुनक सफलताक उम्मीद पछिला इतिहासके देखैत हमरा नहि देखाइयै।
जे अतीतमे नहि भेल ओ भविष्यमे नहि होयत हम ताहि सोचक लोक नहि। हम आशावादी छी आ मानैत छी जे सुनियोजित रूपसं छोट-छोट लक्ष्य तय क, क, पैघ लक्ष्य हासिल कएल जा सकैत अछि। छोट- छोट लक्ष्य पूरा भेलासं जखन अतिरिक्त संसाधन विकसित होयत तखन ऐहि विशाल संसाधन सं पैघ लक्ष्य सेहो प्राप्त कैल जा सकैत अछि।
हमरा सबमेसं केओ भगीरथ नहि जे सोझे गंगा धरती पर उतारि लेथि आ अपन पितरके जल पहुंचा इतिहासमे अपन नाम छोड़ि जाथि। ने किनको पितामह एतेक संपत्ति छोड़ि गेल छथि जे अपन समाजक लेल एकटा पोखरिए खुनवा देथि। अखबार निकालनाई आ पत्रिका निकालनाई तक आइयो लाभप्रद नहि बनि सकल अछि।
एकर मतलब ई नहि जे मैथिल उद्योगपति आजुक तारीखमे नहि छथि। लखपति मैथिलक क संख्या देशभरिमे नहि करोड़ तं लाख मे निश्चित रूपसं अछि। करोड़पति मैथिल हजारक संख्यामे हमर जानकारीमे छथि । किछु अरबपति मैथिल सेहो छथि। मुदा एहिमेसं कतेक मैथिल, मिथिला आ मैथिलीक नाम पर कारोबार या व्यवसायमे अपन संपत्ति लगयताह आ साधन अभिरूचि देखओलाक बाद अपन लागत वापस निकालि सकताह तकर गारंटी ककरो लग नहि अछि।
एकर मूल कारण अछि जे मिथिलामे वा मिथिलासं बाहर कोनो मैथिल द्वारा एक समग्र रचनात्मक सोचक संग नव निर्माणक संभावना पर काज नहि भेल अछि। एहन रचनात्मक सोच जाहिसं जुड़ैवला हर पक्षके लाभ होइक।
मिथिलाक एहन आन्दोलनी जे अपन धीयापुताके अंग्रेजी पढ़ौलनि हुनक आह्वान पर जे केओ अतीतमे मैथिली पढ़लाह से अपन फैसला पर पछताइत आई आसानीसं भेटताह। एहन पार्ट टाइमर आन्दोलनी जे अपन रोजगारके सुरक्षित रखैत अपन नेतृत्व रिटायरमेंट के बादो ओही रूपमे जारी रखबाक लेल सन्नध छथि या रहताह हुनका संग बस ओतेक लोक भविष्यमे रहतनि जेकर पालन पोषण करबाक सामर्थ्य आन्दोलनीके रहतनि। या एहन आन्दोलनि जे रिटायर भेलाक बाद मिथिलामे घूमि-घूमिक अलख जगा रहल छथि हुनका लग की योजना छनि जाहिसं जुड़ैवलाके सीधा लाभ देखाइक से स्पष्ट नहि अछि।
मिसूक संग नव कार्यकर्ता जे शुद्ध रूपसं एखन छात्र देखा रहल छथि ओ आगां कहिया तक अपन अभियाक लेल धन जुटा सकताह से समैये कहि सकत। एहि पांच दिनका अभियान उपलब्धि बस एतेक रहल जे समाचार जगत मे किछु खबरि चलल । मुदा जे खबरक कारोबारी छथि आ जिनका एहि खबरिसं नफा नोकसान भ, सकैत छनि ओ आकलन क, लेने हेताह जे कुल कते कार्यकर्ता एहिमे गतिविधिमे संल्गन छलाह एहिसं कतेक लाभ कोना उठाओल जा सकैत अछि। वा कतेक नोकसान होयत तकर क्षतिपूर्ति केना कएल जाय।
मिसूक पूरा अभियान पोआर धधरा साबित होयत जं ई अपन वर्तमान स्वरूपमे एहिना बनल रहत आ अपन जनाधार विकसित करबाक लेल तेज गतिसं एकटा ठोस योजनाक संग नहि बढ़त।
ठोस योजना की भ, सकैत अछि ?
हमरा चाही स्मार्ट मैथिल दलान -2
मिथिलामे मिसू द्वारा पांच दिनुका स्मार्ट सिटी अभियानक बाद आइ एक बेर फेरसं स्मार्ट मैथिल दलान पर चर्चा कनेक आर आगां बढ़ा रहल छी।
दर असल हमरा दृष्टिमे स्मार्ट मैथिल दलान मिथाला राज्यक दिशामे एकटा नीक विकल्प भ, सकैत अछि। तंए एहि पर दस मई २०१५ क, चर्च कएने रही आ आइ फेर दू जून २०१५ क, कए रहल छी।
जतेक समय , जतेक धन पांच दिनुका आन्दोलनमे लागल अछि , विरोध प्रदर्शन मे ओकरा संग हर टोल मे जं एक स्मार्ट मिथिला दलान पर फोकस भेल रहैत वा भविष्यमें फोकस कएल जाए तं ई मिथिलाक दलान कोनो संगंठनक लेल रिचार्जिंग सेंटर बनि सकैत अछि। मात्र मिथिलाक चौहद्हदीए टा,मे नहि ई सेंटर देशक सब मैथिल बहुल इलाकामे धनसंग्रहो करत आ समर्पित लोक सेहो जुटाओत।
कोना हेत ई संभव ?
एक स्मार्ट मिथिला दलानक लेल कोनो चौक वा टोलक कोनो चाहक दोकान वा पानक गुमटी वा एहूसं छोट स्थानसं चलाओल जा सकैत अछि जं कार्यकर्ता समर्पित भावसं अपन उद्देश्यक लेल सचेष्ट रहथि। जं एकटा रूम भेटि जाय त, बहुत बेसी भ, गेल। एहन जगह जत सरकारी वा गैर सरकारी सामुदायिक केन्द्र चलि रहल अछि ओत, तालमेल सेहो बनाओल जा सकैत अछि आ मिथिला मैथिलीक लेल डेडीकेटेड कोना बनाओल जा सकैत अछि।
एहि केन्द्र पर पहिल चरणमे मैथिलक पोथी पत्र पत्रिका अखबारक संग युवा लोकनिक लेल उपयोगी प्रतियोगी पत्र -पत्रिका अनिवार्य रूपसं उपलब्ध कराओल जाय तथा कत, कोन रोजगारक संभावना बनि रहल अछि तकर सूचना राखल जाय तं बहुत कम समयमे ई दलान युवे नहि हर आयुवर्गक मैथिलक लेल लोकप्रिय स्थल बनि जायत।
हर केन्द्र पर जं केवल एकटा स्मार्ट मोबाइल फोन उपलब्ध हो त, देशक कोनो कोनमे रोजगारक स्थितिक सूचना मात्र एक क्लिकसं प्रतिबद्ध कार्यकर्ताक माध्यमसं उपलब्ध कराओल जा सकैत अछि।
जं एहि केन्द्रके समाजसं आर जोड़ल जाय आ कार्यकर्ता रक्तदान या अंगदान सन महत्वपूर्ण आवश्यकता दिस लोकके अपना संग जोड़ि सकथि तं ई केन्द्र बहुत कम समयमे बहुत बेसी उपयोगी इकाई के रूप मे राष्ट्रीय स्तर पर लोकप्रिय भ, सकैत अछि।
जं एहि केन्द्रसं योग्य वर वधूके ताकाहेरी दिशामे इमानदारीसं प्रयास हो त, स्मार्ट दलान कुटमैती केन्द्रमे बदलि सकैत अछि।
एहेन शिक्षक जे अपन योगदान निःशुल्क छात्र हितमे देबा लेल तैयार छथि ओ नवका पीढीक लेल उपयोगी रिसोर्स पर्सन बनि सकैत छथि।
ई सबटा बात कतेक व्यावहारिक आ कतेक समयमे लागू होइवला अछि अहि पर सजग लोक चर्च क, सकैत छथि।
एहि दलानक जतेक लोकके आवश्यकता हेतनि ओतेक लोक एकर संपर्कमे ऐताह। लोकक संख्या जतेक बढ़ल जायत ओतेक बेसी दलानक उपयोगिता बढ़त आ जतेक उपयोगिता बढ़तैक ताहि अनुपातमे एकर बल बढ़ल जयतैक।
स्मार्ट मैथिल दलान मिथिला राज्यक शुरुआती कड़ीक रूप में विकसित कएल जा सकैयै जं एहि कॉन्सेप्ट पर गंभीरतासं काज हो । सामाजिक संगठन अपन ऊर्जा एहि दिशामे लगा सकथि तं ई दलान अगिला पांच सालमे पूरा देशमे अपन प्रभावी भूमिका निभा सकैयै।
एकर शुरुआती चरण बिहार विधानसभा चुनाव सं लागू कएल जा सकैत अछि। आ परिणाम मात्र अगिला पांच महीना मे आंकल जा सकैये।
आउ आब देखी जे एहि योजना पर कतेक लागत आयत ? योजनासं ककरा लाभ प्रत्यक्ष रूपसं हेतैक ? कतेक लोक अप्रत्यक्ष रूपसं लाभान्वित हेताह ? की लाभ होयतैक ?
शुरुआती लागत एकटा स्मार्ट फोन अछि, एकटा छोट सन स्थान अछि आ कमसंकम एक टा डेडीकेटेड व्यक्ति छथि।
हर केन्द्रक लेल पोथी अपन क्षेत्रक जनप्रतिनिधि पर दबाव बनओलासं जुटायल जा सकैत अछि, दानमे मांगल जा सकैत अछि आ एकर पुनरवितरण अपन सुविधानुसार समयमे सूचना द, क, कएल जा सकैत अछि।
जं मैथिली पोथी पर हमरा लोकनि ध्यान केन्द्रित क, सकी तं मात्र दू सं तीन महिनाक प्रयास मे मैथिलीक जतेक पोथी बजारमे बिकएबाक लेल उपलब्ध अछि ओ सबटा कीनिक, पढ़बाक लेल पाठक हेतु दलान पर राखल जा सकैत अछि।
जं एक केन्द्र पर मात्र एक हजार रुपैयाक पोथी कीनबाक योजना बनाबी आ प्रत्येक २५ चुनावी बूथ पर एकटा स्मार्ट दलानक योजना राखी तं जोड़िक, देखू जे कतेक दलान बनि सकत। एक दलानसं जं दसोटा पाठक नियमित रूपसं जुड़ि सकथि तं आंकड़ा कत, पहुंचत इहो आकलन भ, सकैये।
बिहारमे चुनाव छैक मुदा मिथिला आ बिहारक लोक देश भरिमे छथि जते दस टा मैथिल छथि ओ अपन इलाकामे स्मार्ट मैथिल दलानक लेल आगां बढ़थि तं अपन जनप्रतिनिधिसं अपन दलानक लेल आवश्यक निधि आसानीसं जुटा सकैत छथि। आ दलान अस्तित्वमे आबि सकैत अछि।
मुदा लखटकिया सवाल इएह जे के एहि योजनाक लेल आगां बढ़त। मिसू अपनाके एम एस वाई कहैये । आ एम एस वाई के सेनानी एखन धरि जे मिथिलामे अजमाओल बाट अछि ओही पर चलैत देखा रहल छथि।
वएह पोस्टर बाजी वैह धरना नारा प्रदर्शन । अंतर बस एतबे जे खबरि कोना बनि सकी से जनतब छनि आ एकर लाभ उठेबामे समर्थ रहलाह अछि।
पचीस तीस लोक सब मैथिल संस्था लग छैक। एम एस वाइ सेहो एतबे पूंजीसं चलि रहल अछि। जे एखनुका फंडिंग ओ कते दिन चलत। दरिभंगा मे जे पोस्टर साटल गेल ओ रौद पानि बसातक संग बिला जायत, खबरिया चैनल आ अखबारमे जे धूम मचल से कतरन अपन याद आ यू ट्यूबक शोभा बनि जायत। फेसबुक आ सोशल साइट पर जे घमासान देखाइए से एहिना चलैत रहत कारण काव्य शास्त्र विनोदेन, वला मानसिकता मनोविलाससं आगां नहि बढ़ैत छैक।
हमरा सन मजूर ने मनोविलासक लेल आ ने विनोदक लेल प्रतिदिन समय निकालि सकैये। जतेक देर सब पोस्ट पढ़ू लाइक करू आ चर्चामे लारनि दिय, ततेक कालमे एकटा नया पोस्ट रोटी जुटयबाक लेल लिखल जा सकैये। एहना मे हमरा सन मजूर कते दिन संग रहत कतेक दूर आगां बढ़त........
हम अपन तन अपन मन आ अपन धन सेहो मिथिला उत्थान लेल लगा सकैत छी मुदा रिटर्नक कोनो भरोस पुरना अनुभव आ नवका लोकक डेग देखिक, कहां भ, रहल अछि।
हं शुभकामना जरूर द, सकैत छी लागल रहू अपन उद्देश्यमे जं देखि भालि, क, सोचि विचारि क, चलब त, किछु ने किछु प्राप्त करब अवश्य।
मिसू पोआर धधरा नहि जंगलक आगि बनत जं रचनात्मक ऊर्जा संग चलत आ लोकक लेल उपकारी बनत । जं डेग एहिना धरना प्रदर्शन आ शवयात्राक श्मशानी बाट पर रहत तं भविष्य .......
इति शुभम
सदस्यता लें संदेश (Atom)


text:
एहि के संग भास्कर के डिजाइनर... हिंदी कंप्यूटर ऑपरेटर आओर प्रूफ रीडर सेहो चाही.
अगर अहां देश के प्रमुख मीडिया ग्रुप भास्कर सं जुड़य चाहैत छी तं
अपन रिज्यूमे...बॉयोडाटा के संग 500-600 शब्द मे कोनो विषय पर एकटा लेख आओर अपन एकटा फोटो हिनका पास भेज दिऔ.
अगर डाक सं भेजब तं ओ ए-4 साइज कागज पर साफ -साफ लिखल या टाइप कएल गेल होए. बिना लेख के अहांक आवेदन स्वीकार नहि कएल जाएत.
डाक या ईमेल मे जेहि पोस्ट के लेल अप्लाई करि रहल छी ओकर जिक्र जरूर होबाक चाही. डाक या ईमेल कोनो एकहि सं अप्लाई करब.
ईमेल सं भेजब तं लेख आओर रिज्यूमे एमएस वर्ड मे होबाक चाही.
ईमेल अछि- dainikbhaskar.resumes@gmail.com
डाक सं भेजब तं पता अछि-
मैग्जीन डिवीजन, अहा! जिंदगी, दैनिक भास्कर परिसर
10, जवाहर लाल नेहरु मार्ग, मालवीय नगर
जयपुर- 302 015 राजस्थान


text:
कोसी महासेतु मुद्दा पर मिथिला समूचा देश केर मीडिया मे चर्चा केर विषय बनल. सभ समाचारपत्र एहि समाचार मे मिथिला कें विशेष रूप सँ उद्धृत कयलक अछि. कोलकाता केर सभ पत्र अपन समाचार मे मिथिला एक भेल सन पंक्ति उपशीर्षक बनओलक आ एकरे केन्द्रित क' समाचार बनओलक. दैनिक जागरण केर कोलकाता संस्करण मे एहि समाचार कें तेना ने प्रस्तुत कयल गेल छल जे एकर मिथिला विरोधी होयबाक चुगली क' रहल छल. एक्कहु ठाम मिथिला केर उद्धरण नहि छल. एक-दू ठाम कोसीवासी आदि शब्द प्रयोग कयल गेल छल. हमरा जनैत बिहार केर मीडिया मिथिला केर कमजोर करबा हेतु फाँर बान्हि नेने अछि. ओना विशेष क' दैनिक जागरण मिथिला क्षेत्र कें कोसी क्षेत्र, सीमांचल, मिथिलांचल, अंगप्रदेश, वज्जिकांचल आदि रूपें विभक्त क' लिखैए. एकर पाछू की कोनो खड्यंत्र त' नहि अछि? जय मैथिली.
Tags: हालचाल


text:
बेगूसराय, मिथिला मिरर : मिथिलामे लगभग हरेक विधामे नव-नव प्रतिभा सभ उभरैत रहैत छथि। मिथिला सतत प्रतिभाकेँ धनिक रहल अछि। एकटा समय छल जखन बेटीकेँ लोक सभ बहुत बेसी छुट नै दैत एकटा सीमामे बान्हि दैत छलैथ। मुदा बदलैत समयकेँ संग हमर समाजमे सेहो परिवर्तन भेल। आब बेटा-बेटी दुनूकेँ बीच बहुत अंतर नै कएल जाइत अछि। दुनूकेँ समान अवसर देल जाइत छनि आ समयकेँ संग बेटी सभ सेहो अपन प्रतिभासँ समाजकेँ गौरवान्वित करैत रहैत छथि। बदलैत परिवेश संग बच्चा सभ नानान विधामे अपन करियर बना रहल छथि। एकटा समय छल जखन रंगमंचकेँ हमर समाज इज्जतक नजरिसँ नै देखैत छल। एहनोमे जँ बेटी एहि विधामे जाय समाज स्वीकार करबाक लेल तैयार नै छल। समय बदलल आब हमरो समाज एहि विधामे अपन बच्चाकेँ जेबाक अनुमति दैत छथि। एहने एकटा मिथिलाक धिया जे वर्तमान समयमे बॉलीवुडमे सक्रिय छथि हुनक नाम अछि नीतू सिंह। रंगमंचमे सक्रिय रहि चुकल नीतू मूल रुपसँ बेगूसरायकेँ रहय वाली छथि। नीतू सिंह आब बॉलीवुडक दबंग आ सुल्तानकेँ नामसँ मशहूर अभिनेता सलमान खान संग सिल्वर स्क्रीन पर अपन जलवा देखबैत नजरि औती। नीतू दबंग खानक संग एकटा विज्ञापनमे नजरि औती। एहि एड फिल्मक शूटिंग शुरू भ’ चुकल अछि। एहिसँ पहिने नीतू टीवी सीरियल आ विज्ञापनकेँ माध्यमसँ अपन प्रतिभाक परिचय द’ देने छथि।
डीडी वन पर चलि रहल सीरियल ‘मैं कुछ भी कर सकती हूं’ में नीतू वकील असिमाक लीड भूमिकामे छथि। फिल्मी दूनियाँक पैघ हस्ति सभक संग काज करय वालि नीतू बेगूसराय जिलाक पहिल बेटी छथि। बेगूसरायमे बहुत दिन धरि रंगमंचमे सक्रिय रहलाक बाद ओ मायानगरी मुंबई दिस रुख कएलनि। पकड़उआ बियाह पर आधारित सूली ऊपर सेज पिया की, हिंसा परमो धर्म, जट-जटिन, फंदी, तीसवीं शताब्दी, समझौता, आषाढ़क एक दिन सहित कतेकोँ नाटकमे अपन अभिनयसँ लोहा मनवा चुकल नीतू हिमाचल प्रदेशक मंडीमे सेहो अभिनयकेँ प्रशिक्षण प्राप्त केने छथि। सीरियलमे हुनक किरदार बहुत दमदार छनि।
अमिताभ बच्चन, शाहरुख आ अक्षय कुमार संग केने छथि काज
बेगूसराय स्टेशन रोड निवासी नीतू सिंह एहिसँ पहिने हिन्दी सिनेमाक महानायक अमिताभ बच्चन, शाहरुख खान आ अक्षय कुमार संग काज क’ चुकल छथि। नीतू बतौलनि जे सलमान खानकेँ संग एकटा विज्ञापनमे काज क’ रहलिह अछि। एहिसँ पूर्व अमिताभ बच्चन, शाहरूख खान आ अक्षय कुमारकेँ संग विज्ञापन फिल्ममे काज केने छथि। निविया क्रीम, बाघ बकरी चाय, टाटा मोटर्स, क्रेक, नेरोलेक पेंट सहित कतेको पैघ ब्रांड लेल एड फिल्ममे काज केने छथि। नीतू कहलनि जे ओ लगभग डेढ़ सौ विज्ञापनमे काज केने छथि।


text:
जेना लागल जे बरख फुस्स द' बीति गेल. बेसी दिन नहि भेल अछि नियारला...जे वेब माध्यम सं मैथिलीक सेवा करब. एहन नहि अछि जे मैथिलीक सेवा मे एक्के बरख भेल अछि. मोनो नहि अछि कहिया सं मातृभाषाक प्रति अनुराग जागल. किशोरवय मे प्रवास आ बंगभूमि केर वातावरण हमरा मैथिलीक बेसी निकट ल' गेल. लगभग डेढ़ बरख पहिने मिथिला-मैथिली हेतु एक विचार गोष्ठी आयोजित भेल छल. ओतय बजबाक -सुनबाक अवसर भेटल. कोलकाता केर एक अति सक्रिय मैथिल अपन बात रखैत बाजल छलाह—नवतुरिया मैथिलक मैथिली आ मिथिला प्रति लगाओ केर पता एही सं चलैत अछि जे रूपेश त्योंथ सन युवक लगभग दू बरख बाद कोनो गोष्ठी मे भेटलाह अछि. की एहना मे मैथिली-मिथिलाक भविष्य नीक होयत? ई प्रश्न हमरा हीया मे भीतर धरि धंसल. सत्ते किछु समय सं व्यक्तिगत दउग-भाग मे कलकतिया मैथिल क्रियाकलाप सं फटकी भ' गेल छलहुं. सोचल जिनगीक दउग-भाग बढबे करत...कम नहि होयत. एहना मे मैथिलीक प्रति अपन दायित्व निमाहबा हेतु किछु करय पडत. एहना मे वेब माध्यमे मैथिली सेवा केर बात अभरल आ किछु सहयोगियो सभ संग देबाक बात कहलनि. एतहि सं मिथिमीडिया हेतु सोचब आ किछु करब शुरू कयल. पनरह अगस्त २० १ २ कें औपचारिक शुरुआत कयल. तखन बहुत गोटे संग मे छलाह आ एखनो किछु गोटे संग मे छथि.
आरम्भहि सं मिथिमीडिया कें पाठक केर जे प्रेम भेटलैक से कोनो अन्य मैथिली वेब पोर्टल लेल दुर्लभे. देश-विदेश मे पसरल मैथिल बेर-बेर मिथिमीडिया पर आबि हालचाल आ मैथिली साहित्य केर आस्वादन करैत रहलाह. मिथिमीडिया केर लोकप्रियता केर प्रमाण देबाक आवश्यकता नहि बुझैत छी. वेब पर उपस्थित मैथिली पाठक एहि सभ सं भिज्ञ छथि. तखन एक-आध उदाहरण प्रस्तुत क' रहल छी—
मिथिमीडिया केर औपचारिक शुरुआत केर किछुए दिनक बाद कोलकाताक लोकप्रिय दैनिकपत्र सन्मार्ग जनगणना मे मैथिलीक स्थिति पर अपन सर्वे आ समाचार लेल जाहि दू मैथिल कें संपर्क कयलक ताहि मे एक हमहूं छलहुं. अपन सर्वे आ समाचार मे मिथिमीडियाक उल्लेख सेहो कयने छल. संगहि मैथिलीक उत्तम पत्रिका मिथिला दर्शन केर मइ-जून २०१३ अंक मे उदय नारायण सिंह 'नचिकेता' अपन आलेख मे मिथिमीडिया कें मैथिलीक लोकप्रिय पोर्टल बतओलनि अछि. एकर संगहि ज्ञात -अज्ञात अनेक मंच पर मिथिमीडिया चर्चित प्रशंसित होइत रहल अछि.
एक बरखक भीतर मिथिमीडिया बहुतो नूतन परिभाषा गढ़लक अछि. जाहि रूपें एहि पोर्टल पर युवा साहित्यकार लोकनि रूचि देखओलनि आ अपन रचनादि पठओलनि से उत्साहवर्धक. हमरा सभ शुरुए सं युवा साहित्यकार लोकनिक रचना प्रमुखता सं प्रकाशित करैत रहलहुं अछि. नव रचनाकारक रचना पत्र-पत्रिकादि मे बहुत कठिन सं स्थान पबैत छैक. एहि बात कें धियान रखैत नवतुरिया कें उत्साहवर्धन करब हमर सभक पहिल काज रहल अछि. साहित्यक विभिन्न विधा केर रचनाक संगहि साक्षात्कारक जे श्रृंखला मिथिमीडिया पर शुरू भेल अछि सेहो इतिहास मे कहियो ने भेल छल. कम-सं-कम वेब पर त' नहिये. ई सभ मिथिमीडिया टीम केर उपलब्धिये ने अछि! हमरा सभ टीम भावना सं काज करैत आबि रहल छी. एकसर सं कखन टीम बनि गेल मिथिमीडिया, सेहो अचंभित करैत अछि. जे अनुभव मिथिमीडिया केर संचालन-सम्पादन मे भेल अछि आ भ' रहल अछि से बेस आनंद प्रदान करैत अछि.
सभ सं उल्लेखनीय हमर टीम आ टीमक पत्रकार-साहित्यकार लोकनि छथि. हिनका सभक प्रयास बिनु मिथिमीडिया एतेक बेसी लोकप्रिय किन्नहुं ने बनि सकैत छल. आरम्भहि सं जाहि तरहें चन्दन कुमार झा, भास्कर झा, प्रकाश झा, मनीष झा 'बौआभाइ', गुंजन श्री, किशोर ठाकुर, सोनू कुमार झा आदि अनेक सहयोगी विभिन्न माध्यमे मिथिमीडियाक लोकप्रियता बढबैत रहलाह. एकर संगहि अनेक ठाम केर मैथिली सेवी लोकनिक परामर्श आदि सेहो हमरा लोकनि मे नव उर्जा भरैत रहल.
एहि एक बरख मे बहुत किछु बदलि गेल अछि. बदलत किए ने? परिवर्तन संसार केर नियम जे छै...! सभ सं उल्लेखनीय परिवर्तन त' ई अछि जे मिथिमीडिया आब ब्लॉगर पर उपलब्ध अछि. पहिने कस्टम डोमेन लेल गेल छल मिथिमीडिया डॉट कॉम जे आब मिथिमीडिया डॉट ब्लॉगस्पॉट डॉट कॉम मे परिणत भ' गेल. किछु शुभचिंतक लोकनि एहि कें ल' चिंतित भ' गेल छथि. मुदा हम अपन सभ शुभचिंतक आ पाठक लोकनि कें आश्वस्त करैत छी जे एहि सं मात्र एड्रेस परिवर्तित भेल अछि उद्देश्य नहि. हमरा लोकनि जाहि कटिबद्धता सं आरम्भ कयने छलहुँ, ओहि पर अडिग छी. परिवर्तन त' होइते रहैत छैक...ओहि परिवर्तनक संग अनुकूलित भ' पुनः डेग बढबय पडैत छैक. कोनो पत्र-पत्रिका ओ वेब पोर्टल लेल पाठक प्राण होइछ आ जा पाठक जुडल छथि मिथिमीडिया जिबैत रहत.
पाठक ओ अपन सभ सहयोगी आ जुडल रचनाकार लोकनिक प्रति आभार प्रकट करैत नूतन बरख आ नूतन चुनौतीक संग आओर बेसी कार्य अवसर ल' आबय ताहि शुभकामना संग बधाइ. जय मैथिली!
— रूपेश त्योंथ संस्थापक /सम्पादक
Tags: हालचाल


text:
विद्यापतिक अमर कृति 'कखन हरब दुःख मोर' नव रूप, नव संगीतक संग आएल अछि. मैथिली फिल्म 'मुखियाजी' फेम संगीतकार प्रवेश मल्लिक अपन स्वर ओ संयोजन मे एहि गीत कें प्रस्तुत केलनि अछि.
बॉलीवुड फिल्म 'जय गंगाजल' मे संगीत द' चर्चित भेल संगीतक ई धुरंधर मैथिली संगीत मे सेहो नूतन प्रयोग ओ सरल-सहज प्रस्तुति लेल चिन्हल जाइत छथि. हिनक मैथिली म्यूजिक वीडियो 'नमरी लुच्चा' सेहो खूब पसिन कएल गेल छल.
सोशल मीडिया पर विद्यापतिक लिखल ई गीत प्रवेशक स्वर मे लोकक धियान आकर्षित क' रहल अछि. हिनका मिथिलाक 'ए. आर. रहमान' कहल जाइत अछि.
फिल्म निर्देशक विकास झाक वीडियो ओ विक्रम-निकितेश केर गिटार सहयोग सं ई म्यूजिक वीडियो बहुत नीक बनल अछि.
वीडियो देखी, सुनी. लाइक-शेयर करी आ मैथिली संगीत मे नूतन विहानक स्वागत मे संग आबी. जय मैथिली!
Tags: सिनेमा


text:
अव वुझाता की प्रदेस नं २ मे विकास होई । मुख्य मन्त्री माननीय श्री लालवावु राउत भोजपुरी भाषामे मे सपथ ले के मातृ भाषाप्रति अपन सम्मान देखाउलन । प्रदेस नं २ के मुख्य भाषाके रुपमे रहल मैथिली, भोजपुरी, नेपाली, वजिका लगायतके सव मातृ भाषा और भाषिकाके सम्मान, सम्वर्धन एवम् प्रवर्धन ही वहाँके सँस्कृति एवम सभ्यताके विकासके आधार ह । जव सँस्कृति विकासके आधार वनी तवे भौतिक विकासके आधार तयार होई । मैथिली और भोजपुरी लगायत स्थानीय मातृभाषाके उपेक्षाके कारण यी क्षेत्र विकासमे पिछडल रहे । अगरस्थानीय सरकार, प्रदेस सरकार, केन्द्रिय सरकार स्थानीय और स्थानीयताके सम्मान करी त सवेसे ज्यादा विकास प्रदेस नं २ मे होकेके संभावना वाटे । विकासमे हाथलगाउल जरुरी वा न की टाङ अडकाउल ।
वहुत मुश्किल वाटे दोस्तो काजलके पर्वतमे चढेके
और मुश्किलवाटे चढके उसमेसे निकलेके
उससे भी ज्यादा मुश्किल वा नेता हो के निश्कलंक रहेके
RC Lamichhane


text:
जानकारी केर मुताबिक उमाशंकर चौधरी केँ पुत्र अमरेंद्र कुमार चौधरी (24) रोसड़ा म' फूफा महेंद्र चौधरी केर श्राद्ध कर्म म' शामिल भ' वापस अप्पन घर मऊ बाजार बाइक सँ आबैत छलाह। बाइक पर हुनकर दुइ बहिन ज्योति कुमारी (21) एवं मोनिका कुमारी (18) सेहो बैसल छलीह।
एहि क्रम म' दलसिंहसराय विद्यापतिनगर सड़क पर केवटा चौक लग विद्यापतिनगर दिस सँ आबैत बिना नंबर केर एक ऑटो बाइक म' सीधी टक्कर मैर देलनि। जाहि सँ बाइक पर सवार दुइ बहिन म' ज्योति कुमारी केर मौत घटना स्थल पर भ' गेलनि। गंभीर रुप सँ घायल बाइक चला रहल अमरेंद्र कुमार चौधरी व हुनकर छोटी बहिन मोनिका कुमारी क' स्थानीय लोगक मदद सँ अनुमंडल अस्पताल पहुचाओल गेल। जता पहुँचते अमरेंद्र कुमार चौधरी दम तोईड़ देलन्हि। गंभीर रूप सँ घायल मोनिका क' अस्पताल प्रशासन इलाज लेल पीएमसीएच रेफर केलनि। जता उपचार केर क्रम म' हुनकर मौत भ' गेलनि।


text:
~ होइत छल ने ! लोक आगू बढ़ैत य आ अहाँ पाछू तकैत छी ? ओना ओ समय आब चलि गेलय ! हयउ कि कहि जाँउ -२ जनसंख्या बढ़ल जाइत छैइक ताँउ -२ मोटरी छोट - - - - -
~ से किआ यउ लोक आब मखान नीक स नहि परसैत अछि कि ?
~ हयउ मखान त जाय - बेजाय सब ठीके ठाक ओकादिक हिसाब संऽ बटैंत अछि परंच - - - - !
~ परंच कि ? कने फरिछा के कहल ने जाउ !
~ कोना बाजी यउ ? बजितहुं लाजे होइत अछि !
~ एहि मे लाज बला कोन गप्प ?
~ देखय नहि छियै ? नजरि फिरा के देखियो आब एहि गांउ मे छौंड़ा सब केऽ वियाहो भऽ रहल छय ? एकटा घटक तक घूड़ि के नहि अबैत छैइक ! तखन तऽ इहो एकटा आधटा कोनो तरहे - - -
~ अच्छऽ एहन बात भ गेलय गांउओ - घर मे ?
~ से अहाँ देखय छियै छौंड़ा सब कोना ढ़ेंगड़ियाल फिरै छय !
पहिने तऽ पैघ -२ बोगली सियेने छल ( दहेजक लेल ) ! मुदा आब आदर्शो पर आफद छैइक !
~ हंऽ ठीके कहलिए जे नहि करय इ दहेजक लोभ !
~ ओहि सबहक कारण संऽ ने कन्या'क घोर अभाव भ गेलय ! जखन कन्या नहि रहतैक तखन वियाह ककरा संग हेतय ? पुरुखक - पुरखे संगे कि ?
~ सेहो बात सहिए कहैत छी ! जखन वियाहे नहि हेतय तऽ कोजगरा कोना हेतय ?
आ बिनु कोजगरे मखान कतय संऽ पेवय ?
~ याहऽ देखियो आब ने बुझलिए हमर गप्प !


text:
आय दिया बाती'क सांझ सबतरि चकमक - चकमक कुनो बच्चा गेंन बना के खेलैत अछि कियो बम फटक्का कियो रंग बिरंगी इजोत छोड़ि रहल छय जत्र - तत्र एकदम प्रकाश पसरि रहल छैइक परंच प्रकाश बाबू के अंतर आत्मा मे अंधकार पसरि रहल छैन्ह ! सब बच्चा दिया बाती के आनंद लैत छल आ हिनक नेना ओकरा सब के निहारि रहल छल एक टक ! हिनकर अंतर आत्मा कलपि रहल छल आखिर एखन बाल-मन हमरा प्रति कि सोचैत होयत ओह इ हमरहि गलती थिक !
नहि - - - धिया - पूता के एतेक नहि परतारवाक चाहि ! जिनगी मे इ दिन सदिखन नहि अबैत छैइक अपन नेनपन आँखिक सोंझा झलकऽ लगैत छैन्ह ! आब हमरा कहाँ इच्छा होइत अछि ! कम स कम एकर सबहक इच्छा पर प्रतिबंध नहि हेवाक चाहि नेनो सबहक इच्छा के पूर्ति हेवाक चाहि ! खैैर जे भेलय से भेलय एहि मे एकर सबहक इच्छा पूर्ति नहि कय सकलहु परंच छठि मे रंग - विरंगक फूलझरी नेना सब के झहरायब आ इच्छा के पूर्ति करब !
वी०सी०झा"बमबम"
कैथिनियाँ


text:
जनकपुर।
शिक्षा आ मानव संसाधन विकास केंद्र योजना आ निगरानी शाखा सब स्थानीय स्तर कें लिखने छै कि जुलाई सं कक्षा 6 तइक छात्रक कें लेल मिड डे मील कार्यक्रम लागू कैल जा सकय.
बाल विकास कक्षा स कक्षा 5 तक क छात्र क लेल चलाओल जा रहल मिड डे मील कार्यक्रम कए कक्षा 8 तक बढ़ा देल गेल अछि आ सरकार चालू वित्तीय वर्ष स एकरा कक्षा 6 तक देबाक फैसला करि बजट आवंटित करि देलक अछि।
तदनुसार छठम कक्षामे पढ़ैबला विद्यार्थीसभक लेल मध्याह्न भोजन कार्यक्रम जुलाईसँ लागू करबाक व्यवस्था शाखाद्वारा अनुरोध कएल गेल अछि ।
शाखा पदाधिकारी राम प्रसाद शर्मा अनुरोध केने छथि जे कार्यक्रम क्रियान्वयन सं संबंधित विस्तृत कार्यक कें उल्लेख कार्यक्रम कार्यान्वयन मैनुअल, 2079-80 मे कैल जेतय.


text:
धौलागिरी हिमालय
धौलागिरी (या धवलागिरी) संसारक सातम सर्वोच्च हिमालय छी । ई धौलागिरी हिमश्रृङ्खलाक पूर्वी कोनामे रहल अछि, जे नेपाली हिमालयक मध्य भागदिस परैत अछि । ई पोखराक उत्तरपश्चिममे अवस्थित अछि। एकर पुर्वमे काली गण्डकीक गहिर गल्छिक दोसरदिस अन्नपूर्ण हिमालय परैत अछि, ओहिमे सँ अन्नपूर्ण प्रथम ८००० मिटरसँ पैग अछि । धौलागिरीक शाब्दिक अर्थ उज्जर पहाड होइत अछि।
आरोहण इतिहास[सम्पादन करी]
चित्रदीर्घा[सम्पादन करी]
सन्दर्भ सामग्रीसभ[सम्पादन करी]
- ↑ Greg Slayden, "Dhaulāgiri, Nepal", Peakbagger.com Peak Lists।


text:
-मणिपद्म जयन्तीपर दिल्लीमे मिथिलांगन द्वारा कवि गोष्ठी ९ सितम्बर २०१२ केँ सम्पन्न
-कवि गोष्ठीक संचालन मानवर्धन कण्ठ केलनि।
-कुमार शैलेन्द्रक कविता पाठक दौरान दर्शक दीर्घासँ अभद्रतापूर्ण टोका-टोकी भेल। शुरूमे कुमार शैलेन्द्र टिप्पणी केने रहथि जे महेन्द्र मलंगिया जी कविता नै लिखै छथि। मंचपर कुमार शैलेन्द्रक टिप्पणी छल जे कविता नै लिखिनिहार नीक नाटक नै लिखि सकैए। तकर बाद महेन्द्र मलंगियाजी बिनु कविता पढ़ने उठि कऽ चलि गेलाह। तकरे बदलामे कुमार शैलेन्द्रक कविता पाठक दौरान दर्शक दीर्घासँ अभद्रतापूर्ण टोका-टोकी भेल। जातिवादी रंगमंचक दू ग्रुपक बीच भऽ रहल ऐ घटनाक्रमक बाद संचालक शान्ति बनेबाक अपील केलन्हि। तकर बाद टोका-टोकी केनिहार पाँचो व्यक्ति सेहो किछु कालमे चलि गेला।
-रवीन्द्रनाथ ठाकुर, मुन्नाजी, विनीता मल्लिक, मानवर्धन कण्ठ , कुमार शैलेन्द्र, रमण कुमार सिंह आदि कविता पाठ केलन्हि।
·
Sanjay Choudhary जे कियो ई रिपोर्ट लिखने छथि ओ सभागार मे उपस्थित नई छलाह । कार्यक्रम बहुत नीक वातावरण आ नीक माहौल मे संपन्न भेल । कुमार शैलेंद्र जी महेंद्र मलंगिया जीक नामो तक नई लेलखिन्ह । रिपोर्ट लिख' बला सं अनुरोध जे आँखि मुईन क' झटहा नई फेकू , अहांक विश्वसनीयता समाप्त भ' जैत ।
·
Rawindra Das je kyo ehan reporting karet chi o chahait chi je maithil sab jati ke larai me ojhraol rahathi aa ehin kaj ta bahuto lok ka rahal chathi kala me pit ptrakarita ke kono jagah nai chaik o rajnitikik patrakarita karu aa chadm nam sa nahi likhu
·
Rawindra Das मुदा एक टा काज ओ बखूबी क रहल अछि आ दिन प्रतिदिन क रहल अछि . ओ काज अछि जातिवादिताक नाम पर झगरा केनाइ साहित्यकार सभ केर खुलेआम फसबूक आ ब्लोगक माध्यम स गारि पढ्नाई
·
Poonam Mandal संजय चौधरी जी, कुमार शैलेन्द्र जी रवीन्द्र सुमनकेँ कहने रहथिन्ह दुनूमे सँ कोनो एक गोटा सँ पुछि लेब, हमर समदिया ओतए उपस्थित छल। अहाँ जातिवादी रंमंचसँ जुड़ल छी तेँ अहाँक छटपटाएब निश्चिते,मिथिलांगन केँ जँ अपन प्रतिष्ठा बचेबाक छै तँ अहाँ सन लोकसँ दूरा बनाबए पड़तै। मलंगिया जे मणिपद्मक विषयमे एकांकी संग्रह (साहित्य अकादेमी) मे जे लिखने छथिन्म्हह से अहाँकेँ नै बुझल हएत। पढ़ू आ मलंगिया जीक चरित्रक विषयमे बुझू।
·
Poonam Mandal रवीन्द्र दास जी। आँखि मुनि लेलासँ जँ समाधान निकलितै तँ दुनियाँमे कोनो समस्ये नै रहितै। काला आ साहित्यमे मैथिला ब्राह्मण आ कर्ण कायस्थ जै तरहेँ जातिवादी राजनीति कऽ रहल छथि/ केने छथितकर विरोध पीत पत्रकारिता छै। अहाँ आइ.डी. हमरा छद्म बुझा रहल अछि कारण जे अहाँ कॉपी-पेस्ट केने छी (साहित्यकार सभ केर खुलेआम फसबूक आ ब्लोगक माध्यम स गारि पढ्नाई) आदि, से एकटा चोर का "राड़ केँ सुख बलाय" केर लेखक "रोशन कुमार झा"क पोस्ट छिऐ। ओइ चोरकेँ पहिनहिये समदियासँ बैन कऽ देल छै। ओकर कुकृत्य नीचाँक लिंकपर देल अछिhttp://esamaad.blogspot.in/2012/09/blog-post_502.html
·
Gajendra Thakur जातिवादी रंगमंच आ ओकर संगी साथी सभक निर्लज्जता आँखि खोलएबला अछि।


text:
जय मिरानिसे
मिथिला राज्य निर्माण सेना द्वारा आयोजित राष्ट्रिय संगोष्ठी में अपन उपस्थिति देनिहार हर मिथिला प्रेमी भाई बहिन के बहुत धन्यवाद। अपने सब के उपस्थिति इतिहास बनेलक। आगू और सक्रिय सहयोग के अपेक्षा मिरानिसे राखैत अछि।
कार्यक्रम के दू सत्र में नियोजित कैल गेल छल। प्रथम सत्र मिरानिसे के सांगठनिक संबोधन स सम्बंधित छल।
मुंबई,गोहाटी,नेपाल और मिथिला क्षेत्र स आयल मिरानिसे के सदस्य अपन बात रखला। सब के केवल एक आवाज-हमरा चाही मिथिला राज। मिरानिसे स सहयोग केनिहार जे बहुत भाई किछु अपरिहार्य व्यस्तता के कारण नै आबि सकला हुनको आभासी उपस्थिति रहल।
द्वितीय सत्र मिथिला राज्य के मुद्दा पर राजनीतिक एकीकरण लेल राखल गेल छल। दलगत भावना स ऊपर उठि के मिथिला राज्य लेल अपन प्रतिबद्धता सुनिश्चित करबाक समय मिरानिसे हर दल स सम्बद्ध राजिनितिग्य के देलक। इ कठोर सत्य अछि जे आमंत्रित वक्ता में स केवल बीजेपी के सांसद और विधायक गण न केवल अपन उपस्थिति दर्ज करेला बल्कि पुरजोर तरीका स मिथिला राज्य मांग के समर्थन केला। कांग्रेस ,राजद ,जेडीयू स गछ्ला बादो वक्ता नै आयला। निर्दलीय सदस्य पप्पू यादव सेहो सत्र के संबोधित केला। एहेन सांकेतिक घटना के बादो मिरानिसे अपन सूत्र वाक्य - समर्थन द रहल व्यक्ति के समर्थन आ विरोध क रहल व्यक्ति के विरोध - स एखन धरि सटल अछि।
कार्यक्रम के दौरान मैथिली पुस्तक प्रदर्शनी के सेहो व्यवस्था छल। मिरानिसे के नवीन वेबसाइट mrns.in के सेहो लोकार्पण भेल। मधुबनी जिला परिषद् सदस्य भारत भूषण जी, बिजय झा भोला भाई आ मो. कलीम भाई द्वारा मिथिला राज्य के समर्थन कैल गेल।
कार्यक्रम के औपचारिक शुरुआत जय जय भैरवि के सामूहिक गायन और समाप्ति वन्दे मातरम द्वारा कैल गेल।
पुनः सब के कोटिशः धन्यवाद। जय मिथिला जय मिरानिसे


text:
कला... साहित्य... नृत्य आओर संगीत के बढ़ावा देबय के क्षेत्र मे काज करय वाला एकटा संस्था अछि Arte Comunicarte. पेरिस...फ्रांसक ई संस्था समय-समय पर कलाकार सभ के सम्मानित सेहो करैत रहैत अछि.
नवका साल पर ई संस्था एक बेर फेर सं कलाकार सभ के सम्मानित करय जा रहल अछि. एहि के लेल पेंटिंग...संगीत... नृत्य ...साहित्य समेत कई वर्ग मे वोटिंग चलि
रहल अछि.
खुशी के बात ई अछि जे एहि मे एकटा कलाकार अपन मिथिलाक सेहो छथीह. पेंटिंग वर्ग मे श्वेता झा जीक तीनटा मधुबनी पेंटिंग एहि के लेल चुनल गेल छनि. आब ई पेंटिंग दुनिया भर मे मिथिलाक नाम रौशन करय ई अहांक हाथ मे अछि.
श्वेताक जीक मधुबनी पेंटिंग... मिथिला पेंटिंग एहि विश्वस्तरीय प्रतियोगिता मे अपन स्थान बना पाबय एकरा लेल अहां सभ के अपन अमूल्य वोट देबय के जरूरत अछि. अहांक एकटा वोट सं मिथिलाक नाम दुनिया भर मे जगमगाएत.
सिर्फ एक वोट केर बात नहि अछि. अगर अहांक एक वोट सं अपन मिथिला पेंटिंग चुनाएत अछि त दुनिया भर के लोक मिथिला पेंटिंग... मधुबनी पेंटिंग के बारे मे जानय के कोशिश करथिन्ह.
एहि के बारे मे जानय के कोशिश के क्रम मे कतेक लोक मधुबनी... मिथिलाक दौरा सेहो करि सकय छथि. पर्यटन के बढ़ावा मिलत. दुनिया भर के लोक सभ अहांक पेंटिंग खरीदताह. एहि सं स्थानीय कलाकार सभ के रोजगार मिलतन्हि.
कलाकार सभ के बनाएल पेंटिंग के लोक सभ खरीदताह त बेसि सं बेसि लोक एहि दिशा मे काज करय लेल प्रेरित होएताह. मिथिला पेंटिंग जे धीरे-धीरे दुनिया भर मे अपन नाम बनाबय के कोशिश मे लागय अछि... स्थापित होए के मौका मिलत.
फेर अहांक कोनो माई...बहिन...बेटी...बहू के ई अवार्ड मिलत त कतेक नीक लागत... मन गदगद भ जाएत. मिथिलाक लेल ई गर्व के बात होएत. बस अहां सभ अपन-अपन एक-एकटा वोट मिथिलाक नाम पर द दिऔ.
प्रतियोगिता बड़ कठिन अछि. भारत सं एहि के लेल 54 कलाकार मैदान मे छथिन्ह. हिनकर सभक 278 टा पेंटिंग प्रतियोगिता लेल चुनल गेल छनि. अहां सभ के जोर-शोर सं वोट करय पड़त तखने श्वेताजी जीत पएतीह.
श्वेताजी पिछला 20 साल सं मिथिला पेंटिंग सं जुड़ल छथीह. ओना हिनकर जन्म रांची मे भेल छनि मुदा श्वेता जी मंगरौनी गाम के छथिन्ह जेहि गाम के बारे मे कहल जाए अछि जे एहि गाम के मदन मोहन उपाध्याय जीक एतेक आध्यात्मिक शक्ति छलन्हि जे ओ नहैलाक बाद अपन धोती टांगय नहि छलखिन्ह बल्कि आकाश मे फेंक दैत छलखिन्ह. ओ ओतय सं सूखा क वापस आबि जाएत छल.
सासूर छनि करमौली आओर पिछला चारि साल सं सिंगापुर मे छथीह. सिंगापुर मे हिनकर मधुबनी पेंटिंग के कइटा प्रदर्शनी सेहो लागल छनि. श्वेताजी मिथिला पेंटिंग के दुनिया मे सभसं ऊपर स्थापित करय के कोशिश मे लागल छथीह.


text:
इलाम जिला
इलाम (अङ्ग्रेजी: Illam District सुनु (सहायता जानकारी)) नेपालक वर्तमान प्रशासनिक विभाजन अन्तर्गत पूर्वाञ्चल विकास क्षेत्रक मेची अञ्चलकऽ चाईर जिला मध्य कऽ एकटा पहाडी जिला इलाम नेपालकऽ पचहत्तर जिला मसऽ सब्से पूरव अवस्थित एक रमणीय जिला छी। हालकऽ इलाम जिला नेपाल एकीकरण हुए सऽ पहील राई आर लिम्बु जातिसभकऽ किराँत राज्य छेल। सहो मऽ प्राचिन समयमऽ लिम्बु जातिसभके बाहुल्यता है कऽ कारण सऽ इलाम जिलाकऽ नामाकरण लिम्बु भाषासऽ भेल छि मानल जाईत अछि ।
भौगोलिक अवस्थितिसंपादित करें
- अक्षांश उत्तरी २६.४०" सऽ उत्तरी २७.८" धरि
- देशान्तरः पूर्वी ८७.४०" सऽ पूर्वी ८७.१०" धरि
- उचाई:- समुन्द्री सतह ३०० मिटर सँ ३६३७ मिटरधरि[२]
- सिमाना:- पूर्व भारतकऽ पश्चिम बङ्गाल राज्यक दार्जिलिङ्ग जिला, पश्चिम मोरङ आर पाँचथर जिला, उत्तर पाँचथर जिला आर दक्षिण झापा जिला
- क्षेत्रफल:- १७०३ वर्ग किलोमिटर
- अवस्थिति:- पहाड
- औषत लम्बाई:- पूर्व-पश्चिम ५० किलोमिटर
- अधिकतम लम्बाई:- पूर्व-पश्चिम लम्बाई ५७ किलोमिटर
- औषत चौडाई:- उत्तर-दक्षिण ३८ किलोमिटर
- अधिकतम चौडाई:- उत्तर-दक्षिण ४५.८ किलोमिटर
इलामके चिनाबैबाला व्यक्तित्त्वसभसंपादित करें
- बालागुरु
- स्वामी प्रपन्नाचार्य
- रण बहादुर कार्की
- कोमल निरौला
- तारानाथ शर्मा
- दुर्गानाथ शर्मा
- लक्ष्मीनाथ शर्मा
- महानन्द सापकोटा
- विष्णु नविन
- यम बराल
- गोपाल कर्मचार्य
- विष्णु निष्ठुरी
- कुबेर राई
- काले दमाई
- मंगलदास सापकोटा
- जगदिश समाल
- बलराम समाल
- धिरज राई
- देबिका बन्दना
- गणेस रसिक
- टिकाराम भण्डारी
- गणेश पराजुली
- उषाकिरण अधिकारी
- चेतप्रसाद भट्टराई
- शम्भु राई
इलामक राजनीतिज्ञसभसंपादित करें
इलाम जिलामे परैबाला व्यापारिक केन्द्रसभसंपादित करें
- आइतबारे हाट आइतबार,
- इलाम बजार हटियाक दिन रवि
- कुटीडाँडा,
- गजुरमुखी,
- गरूवा,
- गोदक,
- गोर्खेहटिया कऽ दिन बुधबार,
- गोलाखर्क भञ्ज्याङ,
- चुरेघाँटी,
- चुलाचुली,
- छिरूवा,
- जमुना बजार हटिया कऽ दिन बुधबार,
- जौबारी,
- तीनघरे हटिया कऽ दिन आइतबार,
- देउराली बजार,
- धाप,
- नयाँबजार हटिया कऽ दिन मंगलबार
- नवमी बजार, जीतपुर,
- नवमी बजार, लुम्दे हटिया कऽ दिन आइतबार,
- नेपालटार,
- पञ्चमी बजार, सिद्धिथुम्का,
- पशुपतिनगर हटिया कऽ दिन सोमबार,
- पाल्टाँगे,
- पूवाबजार,
- फिक्कल हटिया कऽ दिन बिहीबार,
- बतासे,
- बरफल्याङ,
- बिब्ल्याँटे,
- मंगलबारे हटिया कऽ दिन मंगलबार,
- मानेभञ्ज्याङहटिया कऽ दिन शुक्रबार,
- रक्से,
- राँके,
- लसुने, कोल्बुङ,
- शनिश्चरे, जोगमाई हटिया कऽ दिन शनिबार,
- शुक्रबारे नाम्सालिङ हटिया कऽ दिन शुक्रबार,
- हर्कटे
- ठुलोबर्दु
- कटुसे बजार लक्ष्मिपुर, हटिया कऽ दिन शनिबार,
इलामक दृश्यसभसंपादित करें
जिलागत निर्वाचन क्षेत्र अन्तर्गत इलाम जिला कऽ नक्सासंपादित करें
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत इलाम जिला कऽ नक्सा नीचा देल गेल अछि। [३]
एहो सभ देखुसंपादित करें
सन्दर्भ सामग्रीसभसंपादित करें
- ↑ Household and population by districts, Central Bureau of Statistics (CBS) Nepal
- ↑ Google Earth
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.


text: पटना। अति पिछड़ा वर्ग क आर्थिक, सामाजिक आ शैक्षणिक समस्या क अध्ययन क लेल राष्ट्रीय स्तर पर अतिपिछड़ा वर्ग आयोग गठित करबाक जरूरत अछि। आयोग अतिपिछड़ा वर्ग मे शामिल जाति क स्थिति क अध्ययन करि ओकर विकास क लेल सरकार कए सुझाव दिए। तखने एहि जाति क विकास क मार्ग खुलि सकैत अछि। इ गप अति पिछड़ा वर्ग पदाधिकारी, कर्मचारी संघ क तत्वावधान मे एएन सिन्हा संस्थान मे आयोजित राष्ट्रीय सेमिनार मे मुख्यमंत्री नीतीश कुमार कहला। मुख्यमंत्री जोर दे कए कहला जे केन्द्रीय सेवा मे सेहो अतिपिछड़ा वर्ग कए विशेष सुविधा देबाक जरूरत अछि। ओ कहला जे आब जाति स जमात क दिस चलबाकजरूरत अछि। जमात मे चलबा स छोट-छोट जाति क पूछ बढ़त। प्रदेश क विकास क लेल अतिपिछड़ी जाति क विकास आवश्यक अछि। राज्य सरकार अति पिछड़ी जाति क विकास क लेल शिक्षा क क्षेत्र मे कई टा योजना चला रहल अछि। शैक्षिक विकास स हुनकर सर्वागीण विकास भ सकैत अछि।


text:
मुंबई मे वीटी स्टेशन पर आतंकवादी क गोली स मारल गेल छलाह बिनोद
उज्ज्वल कुमार
पटना। बिनोद क बहिन शांति गुप्ता कहैत छथि जे बिनोद स हुनकर आखिरी भेंट भैयादूज-बजरी क मौका पर भेल छल, जखन ओ पटना आइल छलाह। पांच बहिन मे स केवल हम ही पटना मे रहैत छी ताहि लेल हमरा हुनका स अन्य बहिन क मुकाबले बेसी भेंट होइत छल। आखिरी मुलाकात क दौरान ओ कहने छल जे ओ जल्द काफी दिन लेल पटना आबि कए रहत।
करीब साढ़े दस बजे भेटल छल सूचना
बिनोद क सहोदर बहिन शांति कहैत छथि जे गोलीबारी शुरू हेबाक करीब एक घंटा बाद राति साढ़े दस बजे प्रदीप पटना फोन केलाह जे माइ आ बिनोद क हालत गंभीर अछि। एकर बाद त कोलकाता स छोटकी बहिन सबसे पहिने मुंबई पहुंचलीह।
काफी तकलाक बाद भेटल बिनोद क शव
बिनोदक मौत क सूचना क बाद हुनकर शव तकबा मे काफी दिक्क्त भेल। पोस्टमार्टम करबाक बाद अधिकतर शव कए लावारिस हालत मे पोस्टमार्टम रूम क आगू राखि देल गेल छल। समय अभाव क कारण बिनोद क शव कए पटना नहि आनल जा सकल। हुनकर सासुरक लोक सब हुनकर ओहि ठाम अंतिम संस्कार करि देलक।
…सावित्री नहि बचा सकलीह अपन सत्यवान
कहल जाइत अछि जे सावित्री यमराज क झोली स अपन पति क जान वापस लेबा मे सफल रहल छलीह, मुदा इ सावित्री अपन ‘सत्यवान-बिनोदÓ कए बचेबा मे असफल रहलीह। पटना क मूल निवासी बिनोद कुमार गुप्ता क कनिया सावित्री क आखि एखनो नोराइल अछि। ओ कहैत छथि यमराज बनि कए आइल आतंकवादी कए नौ माह क दुधमुंही बच्ची देखि कए तरस नहि आइल।
रेलवे देलक कनिया कए नौकरी
अपन पति बिनोद कए गंवा चुकल सावित्री कए रेलवे नौकरी देने अछि। अपन दू टा बेटी क सहारे सावित्री अपन नव जिंदगी शुरु करबाक कोशिश करि रहल छथि। बड़की बेटी त एखन पांच साल क अछि, जखन कि छोटकी बेटी महज दू साल क अछि।
विवाह समारोह मे भाग लेबा लेल आबि रहल छलाह बिनोद
बिनोद कुमार गुप्ता अपन माइ क संग विवाह समारोह मे भाग लेबा लेल पटना आबि रहल छलाह। प्रदीप जे हुनकर संबंधी छथि, हुनका सेहो पटना एबाक छलन्हि। प्रदीप दादर स्टेशन पर छलाह आ बिनोद मुंबई वीटी स्टेशन पर। बिनोद किछु काल पहिने प्रदीप कए कॉल केने छलाह जे अहूं वीटी स्टेशन पर चल आउ। कॉल समाप्त नहि भेल छल कि बिनोद कए आतंकवादी गोली स छलनी करि देलक।
जर्मन कार क तकनीक सीखबा लेल मुंबई गेल छलाह बिनोद
बिनोद कए जर्मन कार क तकनीक सीखबाक बड़ शौक छल। पटना मे बैट्री आ डायनेमो क हुनकर कारोबार छल। एहि उद्देश्य क संग बिनोद वर्ष 1997-98 मे मुंबई क रुख केने छलाह। ओहि ठाम बिनोद एकटा गैराज सेहो खोलि लेने छलाह। 2003 मे ओ ओहि ठाम विवाह सेहो करि लेलथि। घाटकोपर मे ओ अपन मकान मे रहैत छलाह। फिलहाल ओ एकटा प्राइवेट कंपनी क लेल इंश्योरेंस एजेंट क काज सेहो करैत छलाह।
कतए गेल हमर बाबू…
एकरा एकटा संयोग कहल जाइ जे बिनोद क जान अपन माइ क गोद मे गेल। माइ कए सेहो आतंकवादी छह टा गोली दागने छल। मुदा ओ बचि गेलीह। कतए गेल हमर बाबू…..? एखन त ओ हमरे कोरा मे छल। हमर बिनोद कतए गेल? माइ मालती देवी कए जखन-जखन होश अबैत अछि बस मुंह स एतबे निकलैत अछि। एक साल बितलाक बावजूद मालती देवी पर ओ हादसा एतबा गहिर छाप छोडऩे अछि जे ओ बिनोद कए तकबा लेल वैशाखी क सहारा ल एखनो दरवाजा दिस दौर परित छथि। हुनका सेहो छह टा गोली लागल छल जाहि मे स दू टा गोली कमर मे, एकटा हाथ में आ एकटा पैर मे लागल छल।
फोटो रेखा सिन्हा


text:
चन्द्रहासोज्जवलकरा शार्दूलावरवाहना। कात्यायनी शुभं दद्यादेवी दानव घातिनी॥
दूर नै जाउ अपन माइसँ यौ भैया
श्री दुर्गा केर षष्ठम् रूप श्री कात्यायनी अछि. महर्षि कात्यायन केर तपस्या सं प्रसन्न भ' आदिशक्ति हुनका ओतय पुत्री रूप में जनम लेलनि. तें कात्यायनी कहबैत छथि. हिनक आराधना सं भक्त केर सभ काज सरल एवं सुगम भ' जाइत अछि. चन्द्रहास नामक तलवार केर प्रभाव सं हिनक हाथ चमकैत रहित अछि. श्रेष्ठ सिंह हिनक वाहन छनि.
> मिथिला भरि मे बेलनत्ती
षष्ठी कें मिथिला भरि मे बेल नओतल जाइत अछि. पूजन अनुष्ठान केर संग बेल नओतल जाइत अछि. आ फेर अगिला भोरहरबा मे बेल तोडि क' आनल जाइत अछि आ दुर्गा प्रतिमा केर सोलहो श्रृंगार कयल जाइत अछि. एकर बादे मायक पट भक्त लेल फुजैत अछि. एहि कें बादे पूजन उत्सव मे बदलि जाइत अछि.
दूर नै जाउ अपन माइसँ यौ भैया
जपु जपु जपु जय शेराबाली मैया
माए बिन कोना जीवन ककरो भेटतै
अम्बे बिन कोना जीवन ककरो कटतै
मैया भवानी छथि जगकेँ रचैया
जपु जपु जपु जय शेरावाली मैया
कहने छथि अम्बे विपतिमे हम एबै
नाम जे जपत ओकर दुख हरबै
एक दिन बाजत अहाँक घरमे बधैया
जपु जपु जपु जय शेरावाली मैया
— अमित मिश्र
Tags: पावनि-तिहार


text:
समकालीन मैथिली साहित्य मे युवा कवि लोकनि मे चंदनकुमार झा विशिष्ट ओ सशक्त हस्ताक्षरक रूप मे द्रुत गति सं उभरिकए समुपस्थित भेलाह अछि. कवि चंदनकुमार जीक पहिल कविता -संग्रह "धरतीसँ अकास धरि" मानवीय संवेदना मूल्य कें सुस्थापित करबाक समीचीन आह्वान, मानव हृदयक विविध भाव-भंगिमा, भाषा, समाज, संस्कृतिक संरक्षण आ अनुरक्षण पर चिन्तन -मनन, सामाजिक सरोकारादिक एकटा उत्कृष्ट काव्यात्मक अभिव्यक्ति अछि. हुनकर कविता मे सहजता, सरलता, भाव-सम्पृक्तता, स्वाभाविकता, प्रेम-पल्लवक कोमलता, मिथिला माइट-पाइनक सुगंध, समय सं लड़बाक अभिरुचि, विषम परिस्थिति कें स्वीकार करबाक क्षमता आदि व्यक्त-अभिव्यक्त कयल गेल अछि. मोन मे उठैत भाव कें सहजे कहि देल गेल अछि.
चंदनजी अपन कविताक माध्यमे धरती पर पसरल जंगल आ जंजालक मध्य ससरैत 'भ्रम'क'गनगोआरि', ललकारा दैत 'भय'क 'बिहाड़ि'क बादो 'फ़ेर हेतैक भोर'क 'आस'केर 'दीप' जरा कए रखने छथि. सुन्नर भविष्यक सपना कें साकार करबाक वास्ते कविमन मे 'पोथी पतरा पढैत कालो' 'आत्माक विलाप', 'मोनक बात', 'मोनमे उठैत प्रश्न'क उत्तर तकबाक प्रयास मे हुनक दृष्टि कखनो मिथिलागाम दिस त' कखनो मुम्बई महानगरीक चौक-चौराहा 'मरीन ड्राइव' चलि जायत अछि. बदलैत ग्राम्य- व्यवस्थाक बादो, मातृभूमिक रक्षार्थ सदति तैयार सपूत कें 'शत शत नमन'क लेल नतमस्तक चंदनक मोन मे 'कर्मफ़लक प्राप्ति', 'जीवन-यात्रा' नीति संग प्रारंभ करबाक नैतिकताक बोध करा रहल छथि. कविता संग्रह आद्योपान्त पढला पर एहन बुझना जा रहल अछि जे संवेदनशील कवि चंदनजी 'जीवन पथ' पर चलबाक क्रम मे 'करजा', 'बालु' ' अनधन अनेरुआ' सबकें आत्मसात-स्वीकार करैत, जीवनक कटु यथार्थ सं समझौता करैत अपन वेदना कें संवेदनशीलताक संग 'छटपटाइत कविता' मे उत्सर्ग क' देने छथि. कविमन मे बेर बेर उठैत 'जीवन-कथा'क 'अनुत्तरित प्रश्न' 'महाप्रकाशक प्रति' जागल कवित्त भावक अभिव्यक्तिक संग उत्तरित भ' गेल अछि. कबित्तक बोध भ' गेला पर कवि 'बंद कलम' कें खोलि क' भोरका कथा'क लेल मानवीय मूल्यक अवमूल्यन, वर्ग-संघर्ष, वहु-विषमताक विरुद्ध 'विद्रोह' स्वर मुखरित क' रहल छथि. चेतना जागरणक वास्ते हुनकर मोन मे 'जरैत अछि दीप' जाहि सं 'डरबैछ राति'क अन्हरिया कें भगाकए, सत्यमेव जयतेक महागानक संग' 'सुखद भविष्यक आस' जागल बुझना जा रहल अछि. सामाजिक,साहित्यिक, आर्थिक, राजनीतिक विद्रूपताक तथाकथित 'विदूषक' केर 'लौल' कें' अकान' करैत'लोकतंत्रक परिधि मे' सेन्ह मारिक' भ्रष्ट जनतंत्रक तमाशा देखाओल गेल अछि 'धरती सं अकास धरि'. अपन कविताक मादे जीवनक मर्मस्पर्शी अनुभूतिक संगहि नारी-मात्रृप्रेमक बात धएने चंदनजी 'धिया-पुता केर/ आंग-समांगक चिन्ता मे मग्न ''मैय्या'क बहन्ने बूढ-पुरैनक दयनीय स्थिति पर अपन चिन्ता सेहो व्यक्त करैत छथि.
अर्थबाद ओ बाजारबादक बाढि सं कटि रहल मिथिला, मधुर मैथिली, मैथिली भाखाप्रेमी आदि कें ठामेठाम रोकबाक सचेष्ट प्रयास अछि चंदन जीक "धरतीसँ अकास धरि". कविता-संग्रह मे समाहित रचना सामयिक, संवेदनशील, मर्मस्पर्शी, प्रभावशाली आ सकारात्मक अछि. किछु खांटी मैथिली शब्दक प्रयोग पाठक मन मे सहजे मिथिला कें समुपस्थित क' दैत अछि. ग्राम्य-परिवेशक खींचल प्राकृतिक दृश्य मनोहारी अछि. कविता मे भाव-गाम्भीर्यक परिदर्शन होयत अछि. अपन अपार शब्द-सम्पदा, वाक्य-विन्यास, बिम्ब-विधान, भावाभिव्यक्तिक क्षमताक, सरस, सरल, प्रांजल भाषाक अभिनव प्रयोगक ब'ले चंदनक नाम मैथिली साहित्य मे स्वर्णाक्षर मे अंकित-प्रत्यंकित अबस्सेटा होयत, ई हमर पूर्ण विश्वास अछि.
पोथी : धरतीसं अकास धरि (कविता)
रचनाकार : चन्दन कुमार झा
प्रकाशक : नवारम्भ (2013)
मोल : 100 टाका मात्र
समीक्षा: भास्करानंद झा भास्कर


text:
अलग मिथिला राज्य के मांग एक बेर फेर जोर पकड़ल अछि. दिल्ली के लाजपतनगर मे शुरू भेल दु दिनक अंतर्राष्ट्रीय मैथिली सम्मेलन मे लोक सभ एकमत सं कहलाह जे आब मिथिला राज्य बनय मे देरी नहिं होबाक चाही. 21 दिसम्बर के लाजपतनगर मे सम्मेलन भेल जखन कि 22 तारीख के जन्तर-मन्तर पर धरना प्रदर्शन कएल गेल. सम्मेलन मे लोक सभ के कहनाय छलन्हि जे मिथिलाक सामाजिक... सांस्कृतिक विरासत दोसर सं एकदम अलग अछि. एकर अपन अलग सभ्यता... संस्कृति... साहित्य अछि. अलग पहचान अछि. देश मे भाषा के आधार पर कइटा राज्य बनल अछि अगर भाषा के आधार पर देखल जाए त मैथिली देश के टॉन टेन भाषा मे शामिल अछि. जनसंख्या... क्षेत्र कोनो आधार पर मिथिलाक मांग ठुकराएल नहिं जा सकैत अछि. लोक सभ के त इहो कहनाय छलन्हि जे हम अलग मिथिला राज्य बनाबय के मांग नहिं कs रहल छी... हम त मिथिला राज्य जे हजारों... सैकड़ों साल सं छल ओकर पुनर्स्थापना चाहय छी.
सम्मेलन मे मिथिलाक बाढ़िक समस्या पर सेहो चर्चा भेल... लोकक पलायन केना रोकल जाय... मिथिलाक लोक के रोजगार के लेल कि सब कएल जा सकैत अछि. माछ... मखान... आम... लीची... तम्बाकू के केना रोजगार सं जोड़ल जा सकय अ एहि पर सेहो विचार विमर्श भेल. विकास के लेल मिथिला के आईटी आओर शिक्षा हब मे बदलय के विचार सेहो आएल. लोक सभ के इहो कहनाय छलन्हि जे जखन तक मिथिलाक सभ गोटे के संग नहिं लेब... काज के आगां बढ़नाक मुश्किल अछि. एहि के लेल एहन कार्यक्रम बेर- बेर होबाक चाही आओर ओहि मे सभ वर्गक प्रतिनिधि होबाक चाही. प्रतिनिधि सिर्फ देखाबय लेल नहिं होबाक चाही जे कहल जाय कि हमर कार्यकारिणी मे सभ वर्गक लोक छथि. हुनका सभ के वास्तव मे लs क चलय के जरूरत अछि.
दिल्ली मे हमरा कइटा मैथिली कार्यक्रम मे जाय के मौका मिलल मुदा सभ मे एकटा कमी देखल गेल जे ककरो बारे मे कोनो पेपर... अखबार मे किछ नहिं छपल . कोनो ठाम ई संदेश नहिं छल जे फलां तारीख के फलां ठाम फलां कार्यक्रम भs रहल अछि. अहां सभ बेसि सं बेसि संख्या मे आउ. सभ किछ मुजबानी चलैत अछि. ओ त एम्हर -ओम्हर सं खबर मिलि गेल त पहुंचि गेलहुं. कोई गोटे बता देलाह त नीक नहिं त कार्यक्रम भs गेल अहां के पता सेहो नहिं चलत... ओ त पेपर ... अखबार आ टीवी मे बहुत मैथिली प्रेमी सभ छथिन्ह जे कोनो तरहे पता चलला पर अपन रिपोर्टर... कैमरामैन के भेज दय छथिन्ह. मुदा हिनका सभ के कोनो चिंता नहिं रहय छनि जे एकर कोनो प्रचार प्रसार होए. खबर... न्यूज आबय. आ बिना प्रचार प्रसार... हो हल्ला के अहां लाइट मे आएब मुश्किल देखाएत अछि. सिर्फ एकटा कार्यक्रम के बारे मे अखबार के आएल छल... ओहो मैथिली अकादमी के सरकारी विज्ञापन छल जे फलां दिन श्रीराम सेंटर मे मैथिली कार्यक्रम अछि. नहिं त मैथिली... मिथिलाक कार्यक्रम के बारे मे त कोनो खोजखबर नहिं मिलत. दु-चारि टा दोस्त सभ मिलत त कहत फलां दिन फलां ठाम बड़ नीक मैथिली कार्यक्रम भेल छल त अहां कहबय जे हमरा त पता नहिं चलल...पता रहैत त हमहुं चलतहुं.
मैथिली कार्यक्रम भने दिल्ली... नोएडा मे होएत अपन मैथिल लोक नहिं सुधरब... दिल्ली टा मे नीक लाइट... बाजा के साटा नहिं करय छथिन्ह. नहिं त नीक सं साउंड सिस्टम रहत नहिं लाइट सिस्टम. सभ गड्ड...मड्ड. नहिं बैसय के नीक व्यवस्था... सभक जोर मंच पर बैसल के रहय छनि आ लोक सभ के पाछा रखने रहय छथिन्ह. कइ बेर त लगैत अछि जे मंच पर बैसल लोक अपने मे बाजय छथिन्ह आ सुनय छथिन्ह. पाछां लोक सभ अपना मे बतिआएत रहय छथि. भारी अव्यवस्था रहैत अछि. मीटिंग स्थल के चुनाव सेहो नीक सं नहिं होएत अछि. एहि के लेल एहन जगह होबाक चाही जतय लोक के आबय- जाय... चाय - पानि... नुनु -बच्चा के लेल किछ खाय पिबय के परेशानी नहिं होय. जगह साफ -सुथरा होए. जतय लोक शांति सं बैसि सकय. छोट-छोट बात के ध्यान रखय पड़य छै. अहां जखन दु ... तीन मास पहिने सं तैयारी करय छी त एकरा सभ के ध्यान राखय पड़त.


text:
बिहार मे आब निवेश लेल सही माहौल : अग्रवाल
एफएमसीजी मे भारी ग्रोथ देखेलक बिहार : विनीता बाली
पटना। वेदांता ग्रुप बिहार मे पैघ पैमाना पर चीनी आ कागज उद्योग मे निवेश करबा लेल तैयार अछि। इ गप आइ वेदांता ग्रुपक प्रमुख अनिल अग्रवाल बिहार राज्य औद्योगिक विकास सलाहकार परिषद क पहिल बैसार मे कहला अछि।
राजधानी मे आइ भेल बिहार राज्य औद्योगिक विकास सलाहकार परिषद क पहिल बैसार मे उद्योग जगत क कईटा दिग्गज शामिल भेलथि। इ दिग्गज सब राज्य सरकार कए विकास क गुर सिखेलथि। एहि बैसार मे बुनियादी ढांचा, पर्यटन आ ऊर्जा क विकास पर खास चर्चा भेल। औद्योगिक निवेश सलाहकार परिषद बिहार क विकास मे सहयोगी क भूमिका निभेबाक अपन प्रतिबद्धता जाहिर केलक अछि।
बैसार मे वेदांता ग्रुपक प्रमुख अनिल अग्रवाल कहला जे बिहार मे आब इंडस्ट्री लेल सही माहौल अछि आ अगर बिजली क हालत ठीक भ जाए त राज्य मे इंडस्ट्री लगेबा लेल हुनका संग कईटा उद्योपति तैयार बैसल छथि।
मुख्यमंत्री नीतीश कुमार क अध्यक्षता मे भेल बीएसआईआईएसी क पहिल बैसार मे इंफोसिस क अध्यक्ष आ आईसीआईसीआई क गैर कार्यकारी अध्यक्ष केवी कामत कहला जे एहि बैसार मे उद्योग आ आधारभूत संरचना पर बिहार क रोड मैप पर चर्चा भेल। ओ बिहार मे भेल विकास पर खुशी जता कहला जे कानून-व्यवस्था मे बदलाव आयल अछि, आर्थिक विकास दर मे वृद्धि भेल अछि जे 12-13 प्रतिशत अछि आ एहि मे उद्योग क विकास सेहो 15 प्रतिशत अछि। कामत कहला जे उद्योग क मामला मे कृषि आधारित उद्योग क बारे मे गप भेल आ एकरा लेल एकटा कमेटी बनाउल जाए।
ओ कहला जे बिहार मे पिछला छह साल क दौरान सड़क निर्माण आ विद्युत उत्पादन क क्षेत्र मे सरकार जे काज केलक अछि बैसार मे ओहि पर गंभीर चर्चा भेल।
कामत कहला जे बैसार क मुख्य आकर्षण विद्युत उत्पादन छल आ मुख्यमंत्री एहि दिस भ रहल काज कए विस्तार स जानकारी देलथि अछि। ओ कहला जे विद्युत उत्पादन पर आगू सेहो चर्च होइत रहत आ एहि संबंध मे समय समय पर समीक्षा सेहो कैल जाएत।
एहि अवसर पर एचडीएफसी क दीपक पारीख बैसार कए उपयोगी कहला। ओ कहला जे बिहार वर्तमान मे देश क सबस तेजी स विकास क रहल राज्य अछि मुदा प्रति व्यक्ति विद्युत क उपलब्धता बहुत कम अछि ताहि लेल उद्योग नहि लागि पाबि रहल अछि। ओ कहला जे ओ विद्युत उत्पादन क क्षेत्र मे निवेश लेल तैयार छथि आ बैसार क दौरान आधारभूत संरचना क अन्य क्षेत्र पर सेहो सार्थक चर्च भेल। पारीख कहला जे बैसार क दौरान गृह निर्माण क्षेत्र पर सेहो चर्चा भेल आ मकान क संख्या मे कोनो वृद्धि होएत, एहि पर सेहो विचार-विमर्श कैल गेल। पारीख कहला जे मध्यम वर्ग कए सस्ता दर पर मकान लेल भूखंड क उपलब्धता पर सेहो चर्चा भेल।
बैसार क बाद भारतीय स्टेट बैंक क अध्यक्ष प्रतीप चौधरी कहला जे हुनकर बैंक, बिहार क विकास लेल समर्पित अछि। चौधरी कहला जे इ सही अछि जे आब बिहार क विकास मे सबस पैघ बाधा बिजली अछि आ अगिला दू साल मे मुख्यमंत्री आश्वस्त केलथि अछि जे प्रदेश ‘सरप्लस’ स्थिति मे भ जाएत। प्रतीप चौधरी कहला जे हमरा सब कए एखने स उद्योग क स्थापना क एहन योजना तैयार करबाक चाही ताकि 2014-15 मे बिहार मे आवश्यकता अनुरूप उपलब्ध विद्युत क खपत भ सकए।
चौधरी कहला जे हम अपन बैंक दिस स विद्युत उत्पादन,गृह निर्माण सहित अन्य क्षेत्र मे हर संभव सहायता देबा लेल मुख्यमंत्री कए आश्वासन द चुकल छी।
ओतहि मैक्स न्ययार्क लाईफ क महाप्रबंधक अनलजीत सिंह कहला जे राज्य सरकार स अनुमति भेटला पर शीध्र वेदांता क पटना मे सेहो 300 शैय्या वाला एकटा आधुनिक अस्पताल क स्थापना कैल जाएत। एकर निर्माण मे साढ़े तीन सौ करोड़ निवेशक योजना अछि।
हिंदुस्तान यूनीलिवर क मुख्य कार्यपालक पदाधिकारी आ प्रबंध निदेशक नितिन प्रांजपे कहला जे हुनकर कंपनी छोट शहर आ ग्रामीण इलाका क युवा सब कए खुदरा क्षेत्र, होटल व्यवसाय आदि क्षेत्र मे रोजगार क अवसर लेल सरकार सहित अन्य समान विचार रखनिहार संस्था क संग मिलकए वोकेशनल ट्रेनिंग देत।
बिहार मे बैंक क साख जमा अनुपात कए कम रहबाक पर एक्सिस बैंक क महाप्रबंधक आ सीईओ शिखा शर्मा कहलथि जे हुनकर बैंक क साख जमा अनुपात बिहार मे करीब 98 प्रतिशत अछि आ हुनकर बैंक एहि ठाम दस हजार करोड़ निवेश केलक अछि।
ब्रिटानिया क मैनेजिंग डायरेक्टर विनीता बाली क कहब छल जे एफएमसीजी मे बिहार मे भारी ग्रोथ आबि रहल अछि आ हुनकर कंपनी कए राज्य मे 25 फीसदी तक ग्रोथ भेट रहल अछि। एहि लेल ब्रिटानिया राज्य मे निवेश आओर निवेश करत। ब्रिटानिया एखनधरि बिहार मे मात्र 65 करोड़ टका क निवेश केने अछि।
एहि स पूर्व मुख्यमंत्री नीतीश कुमार कहला अछि जे बिहार ज्ञानक केंद्र रहल अछि आ एकरा फेर स ज्ञान क केंद्र बनेबा लेल प्रयास कैल जा रहल अछि। ओ कहला जे हुनकर सरकार शिक्षा क विकास लेल सतत प्रयासरत अछि। मुख्यमंत्री कहा जे अगिला 5 साल मे राज्य क सबटा 8,500 गाम मे हाईस्कूल खोलि देल जाएत।
नीतीश कुमार कहला जे पिछला 6-7 साल मे बिहार क तस्वीर तेजी स बदलल अछि। राज्य सरकार अगिला पांच साल मे कृषि क कायाकल्प करबा लेल पैघ योजना बनेलक अछि। राज्य क हर शहर कए शानदार सड़क स जोडि देल गेल अछि। कृषि सेक्टर लेल महत्वाकांक्षी 5 साल क योजना पर जल्द अमल शुरू क देल जाएत। अंत मे मुख्यमंत्री परिषद क सदस्य क रूप मे योगदान लेल सबटा सदस्य क प्रति आभार प्रकट केलथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
चन्द्रशेखर
चन्द्रशेखर सिंह (जन्म १ जुलाई, १९२७ - मृत्यु ८ जुलाई, २००७) भारतक आठम प्रधानमन्त्री छल ।
जीवनी[सम्पादन करी]
प्ररम्भिक जीवन[सम्पादन करी]
चन्द्रशेखरक जन्म सन् १९२७ मे पूर्वी उत्तर प्रदेशक बलिया जिलाक इब्राहिमपट्टीक एक कृषक परिवारमे भेल छल । हिनकर स्कूली शिक्षा भीमपुराक राम करन इन्टर कलेजमे भेल । चन्द्रशेखर एम ए डिग्री इलाहाबाद विश्वविद्यालय सँ केलक । हिनका विद्यार्थी राजनीतिमे एक फायरब्रान्डक नाम सँ जानल जाइत छल । विद्यार्थी जीवनक पश्चात ओ समाजवादी राजनीतिमे सक्रिय भेल ।[२]
सन्दर्भ सामग्रीसभ[सम्पादन करी]
- ↑ "इंदिरा गांधी के घर के सामने पत्नी सुनाती रही 'अपशब्द' और पति बन गए PM", दैनिक भास्कर, १ जुलाई २०१३, अन्तिम पहुँच १ जुलाई २०१३।
- ↑ द हिन्दू, "Former Prime Minister Chandra Shekhar dies" July 8 2007
बाह्य जडीसभ[सम्पादन करी]
- आधिकारिक वेबसाइट भारतीय संसद सँ
- सर्वश्रेष्ठ सांसद चन्द्रशेखर
- चन्द्र शेखर सिकिस्त द ट्रिब्युन सँ
- भारतक प्रधानमन्त्री कार्यालय


text:
मिथिलाक लोक-आस्थाक महापर्व : जूड़शीतल
जुड़ शीतल पाबनि
मिथिलामे मेष संक्रान्तिक अगिला दिन जूड़ शीतल पावनि मनाओल जाइत अछि। ई प्रत्येक वर्ष 14-15 अप्रैल कें होइत अछि। एहिमे निम्नलिखित महत्त्वपूर्ण कार्य कार्य होइत छैक। ई दू दिनक पाबनि थीक। पहिल दिन संक्रान्तिक कृत्य होइत अछि जकरा सतुआइन कहल जाइत छैक आ दोसर दिन बासि-पावनि होइत अछि।
पहिल दिनक कृत्य-
गोसाउनिक पूजा
घैल, सत्तू आदि दान करब
गोसाउनिक सीर पर लोटामे जल आ सेमार भरि कए राखब।
पुरैनिक पात पर सतुआ आ गुड खाएब
मसुरीक घाठि आ नीमक पात पीसि जलमे घोरि पीयब- एकर उल्लेख शास्त्रमे तँ भेटैत अछि मुदा हमर देखल-सुनल नै अछि। सम्भव थीक जे आब ई व्यवहारमे नै हो। केवल नीमक पात खेबाक चलनि हम देखने छी।
दोसर दिन
घरक वृद्ध व्यक्तिक हाथें चानि पर सेमार आ बासि पानि ग्रहण करब अर्थात् जुड़ाएब- पहिल दिन गोसाउनिक सीर पर सेमार आ जल भरल लोटा जे राखल जाइत अछि ओकरे पानि चुरुकमे लए घरक वृद्ध महिला सभक चानि पर ओ जल भोरमे दैत छथिन्ह।
गाछ-वृक्षकें पटाएब- कहल जाइत अछि जे एहिसँ पितर तृप्त होइत छथि। तें गाछ-वृक्षकें जुड़एबाक ई विधान कएल गेल अछि।
घरक चूल्हि मे सेहो बासि भात आ बडी पुरैनिक पात पर राखि चढाओल जाइत अछि आ ओहि दिन चूल्हि नै पजरैत अछि।
बासि भात, दलिपूड़ी आ बड़ी खाएब- पहिलुक दिनक राखल दलिपूड़ी, बासि भात, बड़ीक झोर, दही आदि एहि दिनक भोजन होइत अछि। चूल्हि नै पजरैत अछि।
एक-दोसरा पर पानि, थाल आ कादो देब आ पोखरिमे पैसि खेल करब- ई सामाजिक महत्त्वक खेल थीक। हमरा स्वयं देखल अछि जे हमरालोकनि गामक सभलोक एक संग अपन गामक सीमामे छोट-छोट पोखरिमे पैसि हेलैत रही। एहि क्रममे पोखरिक पानि टुटैत छल आ सभटा थाल-कादो, केचली, सेमार आगि गंदगी साफ भए जाइत छल। जाहि पोखरिमे मखान लगाओल रहैत छल अथवा पुरैनिक पात रहैत छल ओहिमे खेल नै होइत छलैक।
एहि दिन अपन गामक सीमा पर घुमबाक परम्परा छलैक। आन गामक लोक दोसर गामक पोखरिसँ पानि नै भरि सकैत छल। एकर गामक बेइज्जती बूझल जाइत छलैक। हमरा देखल अछि जे दोसर गामक लोक अपन सीमावर्ती गामक सीमामे पैसि पोखरिसँ पानि भरि लैत रहथि आ ओहि पर बनाबटी झगडा आ बनाबटी मारि-पीट सेहो होइत छल। लाठी चलएबाक शक्ति-प्रदर्शन, ढेपा फेकि आन गामक लोक कें रोकबाक प्रदर्शन, ढेलमाउस चलाएबाक प्रदर्शन आदि होइत छल।
हमरा देखल अछि जे सभकेओ थाल-कादोसँ लेपटाएल, भीजल कपड़ा पहिरने एक संगें गामक मन्दिर पर बैसि भजन-कीर्तन करैत रही। लगभग भरि दोपहरिया एही थाल-कादोसँ सनल रहैत रही। घर घुरबाक काल कोनो स्वच्छ पानि बला पोखरिमे नीक जकाँ स्नान कए अपन घर पर अबैत रही।
सुनल अछि जे ब्रिटिश शासन कालमे एक-दोसर जमीनदारक हँसेरी आपसमे मारि-पीट सेहो कए लैत छल। ओना तँ ई खेल रहैक, मुदा कोनो कोनो बेर दुर्घटनावश लोक घायल सेहो होइत छल आ जोनो चल जाइत रहैक।
साँझमे कुश्तीक प्रदर्शन – ई अपन शौर्य-प्रदर्शनक अवसर होइत छल।
बाँसक फुचुक्का
बाँसक फुचुक्का बिना ई पावनि सुन्न लगैत अछि। चाभ बाँसक एक पोड़ काटि ओकर पेनीमे छेद कएल जाइत छैक। छेद कने फैल होएबाक चाही, किएक तँ बेसी पातर भेने गादि रहला पर फुचुक्का बेकार भए जाइत छैक। केराक सुखाएल डमपोर के राहड़ि जड़ियाठ वला डंटा पर लपेटि पातर किन्तु मजबूत डेरीसँ बान्हि पिस्टन बनैत छैक। हम नेनामे कतेक रास मे एहन फुचुक्का बनौने होएब। प्रतियोगिताक भावना रहए जे हमर फुचुक्काक पानि बेसी दूर धरि जाइत अछि। आबतँ सभटा स्मृतिशेष मात्र अछि!
बंद होएबाक कारण
एतए बंद होएबाक कारण सभ पर विचार करैत छी तँ बहुत रास तथ्य सोझाँ अबैत अछि।
खेलएबाक संगे रस्तामें उपद्रब करबाक प्रवृत्ति- हमरालोकनि खेलएबाक लेल निकलैत रही तँ समाजेक नवयुवक जोशमे रस्ताक कातक मोछाएल कटहरक गाछ कें लाठीसँ पीटि-पीटि झाडि दैक। खजूरक गाछमे लागल खजुरीक डाबा फोडि दैक। आमक टुकला झाडि दैक। ककरो दरबज्जा पर खेसारी मसुरीक ढेरीकें छहोछित कए दैक। ई सभ बात ओहि झुंडमे संग चलैत जिम्मेदार व्यक्ति कें नीक नै लगनि। रोकबाक प्रयास करथिन्ह तँ छौडा सभ माननिहार नै। एक बेर एकटा गरीब व्यक्तिक दू टा गाछ कटहर बरबाद कए देल गेलनि। पता चलल जे एहि परिवारक आयक एकमात्र ई स्रोत छलनि, जेकरा बेचि गुजर चलनि। तकर बाद हमर गाममे विवेकी आ जिम्मेदार लोक ओहि झुंडमे सम्मिलित होएबासँ कतराए लगलाह।
ताडी, दारू आ मांसक बेसी चलनि- गामक बहुत लोक पाबनि माने खाएब-पीयब आ मौज करब, ई बुझैत रहलाह। ओ सभटा दुर्व्यसन करैत अपना घरमे केन्द्रित होइत गेलाह। बहुत दिन धरि देखल जे पछिला वर्ष जे संगे निकलल रहथि, आ अगिला बेर कहलनि जे हम नै निकलब, घरे पर खेला लेलहुँ। बहुत बहाना, एते धरि जे ज्वर हेबाक सेहो बहाना।
श्री लालू प्रसादजीक कालमे राजनीति- एहि कालमे आर जे भेल हो, समाजमे सवर्ण आ सवर्णेतरक बीच दूरी बढि गेल, जे गाम एक छल से जाति-जातिमे बँटि गेल। 1990सँ ई देखने छी जे हमरहि गाममे जाति आधारित टोली अलग अलग जुड़शीतल खेलाए लागल। सवर्ण डरक लेल घरिसँ निकललनाइ छोड़ि देलनि। कोन दल सँगे जाउ, एकरे उहापोहमे। हम 1996-97 धरि निकलैत रहलहुँ, मुदा सभखन डेराएल रही जे कतए मारि बजड़ि जाएत तकर कोनो ठेकान नै छलै।
पानिक अभाव- 1987क बाढिक बाद पानिक अभाव भए गेलैक। हमरा गामक देने जे नहरि जाइत अछि, ओहिमे आब किछुओ दिन पानि नै रहैत अछि। गामक पोखरि भरिकें लोक सभ घर बनाए लेलनि। पोखरिमे पानि अएबाक नाला बंद भए गेल। आब पोखरिक पानि ततबा विषाक्त भए चुकल अछि जे वास्तवमे ओहिमे नहाएब रोगक घर थीक। एहू कारणें खेल दिस लोकक अरुचि बढल गेल।
आ क्रमशः ई पावनि हमर गाममे समाप्त होइत गेल। जाहि गाममे एखनहुँ सामाजिक स्तर पर होइत अछि ओहि गामकें नमन!
धर्मशास्त्रमे उल्लेख
मिथिलाक ई महत्त्वपूर्ण पाबनि थीक। एकर सभटा विधि की तँ मिथिलाक धर्मशास्त्रसँ जुडल अछि अथवा मिथिलाक प्राकृतिक परिवेश आ सामाजिक परिवेश सँ जुडल अछि। एहिमे वीरताक प्रदर्शन सेहो होइत छल।
एहि पावनिक सम्बन्धमे मिथिलाक निबन्धकार लोकनि बेसी किछु उल्लेख नै करैत छथि।
म.म. चण्डेश्वर एहि दिनक कृत्य सभमें पहिल काज कहैत छथि जे देवताक शरीर पर जे जाड़ मास कम्बल आदि ओढाओल गेल छल तकरा अझुके दिन उतारलाक बाद देवताक पूजा करी। ओ एहि दिन छागड़क दान करबाक सेहो उल्लेख करैत छथि। एकर अतिरिक्त मसुरी आ नीमक पात एहि दिन खेबाक महत्त्वक उल्लेख करैत छथि जे ई खेलासँ भरि साल ओ व्यक्ति विषक प्रभावसँ सुरक्षित रहैत अछि। ओ एहिबात पर अपन शब्दमे जोर दैत छथि जे मसुरी पानिक संग संक्रान्तिए दिन अविकृत (टटका) पीबाक चाही, माने दोसरा दिन पीलासँ ओहिमे विकार उत्पन्न भए जाएत तें पहिले दिन पीबाक चाही।
म.म. अमृतनाथ कृत्यचिन्तामणिकें उद्धृत करैत नीमक पात आ मसुरी खेबाक बात लिखैत छथि आ संगहि सतुआ, जल भरल घैल, छाता, जूता, लोटा, आदि जल पीबाक वस्तु, आरो अनेक प्रकारक सजाओल कोहा आदि वर्तन, दाख, केरा आदि फलक दान करबाक उल्लेख करैत करैत छथि। म.म. अमृतनाथ तिथितत्त्व नामक ग्रन्थकें उद्धृत करैत सतुआ आ जल भरल घैल दान करबाक बात लिखैत छथि।
वर्जित काज
एहि संक्रान्ति दिन कोनकोन वस्तु नै खेबाक चाही आ कोन काज नै करबाक चाही तकर उल्लेख करैत म.म. अमृतनाथ कहैत छथि जे- काँसाक बरतनमे भोजन नै करी। मांस नै खेबाक चाही। मसुरी नै खाइ। बदाम कोदो, साग, मधु (माने मदिरा) दोसराक घरक अन्न, दोसर बेर भोजन आ मैथुनक त्याग करी।
एतए संदेह हैत जे ऊपर मसुरी पीबाक बात कहल जाकुल अछि आ एतए मना कएल गेल अछि तखनि की करी। एकर उत्तर ई जे नीमक पात संग मसुरीक घाठि पीबाक बात ऊपर आएल अछि। ओकर अतिरिक्त भोजनमे मसुरी दालिक व्यवहार नै करी।
म.म. अमृतनाथक कृत्यसारसमुच्चयक संपादक पं. गंगाधर झा अपन टिप्पणीमे वैशाख मास इनार, पोखरि खुनाएब, ओकर सफाइ करब, पोखरिक घाटक सफाइ करब आदिक महत्त्व लिखैत छथि।
मिथिलाक प्रख्यात ज्योतिषी पं. सीताराम झा अपन पुस्तक पर्वनिर्णयमे एकटा नव बात लिखैत छथि जे तन्त्रशास्त्रक परम्परामे मेष संक्रान्तिक नाम चाण्डाल संक्रान्ति थीक। एकर प्रातसँ नववर्ष आरम्भ होइत अछि। एहि नववर्षक उपल्क्ष्यमे चाण्डालक स्पर्श, क्रीडा, तथा भगवतीक प्रसादक रूपमे मद्यपान करब तन्त्रक परम्परामे कहल गेल अछि। किन्तु ब्राह्मण क्षत्रिय आ वैश्यक लेल मद्यपान शास्त्रमे मना केल गेल अछि। तें मद्यपानक स्थान पर बासि-भात खाए तन्त्रक परम्पराक निर्बाह करैत छी। कारण जे बासि भात धर्मशात्रमे मदिराक समान कहल गेल अछि मुदा पुरैनिक पात पर राखि देलासँ अन्नक विकार नष्ट भए जाइत छैक।
एहि प्रकारें हमरालोकनि देखैत छी जे जूडशीतल पाबनिक विशाल आयाम अछि। एहिमे एक संग धर्मशास्त्रक पालन आ सामाजिक सद्भावक सुरक्षा, जलसंरक्षणक लेल पोखरि, इनार आदि सफाइ आदिक काज कए एहि पाबनि कें पूर्ण बनबैत छी।
मुदा खेदक विषय अछि जे लगभग 30 वर्षसँ एहि अवसर पर सामाजिक सद्भाव घटल अछि। लोक अपन-अपन घरमे केन्द्रित भए जाइत छथि आ एक संग मीलि थाल-कादो खेलेबाक चलन घटि गेल अछि। बीचमे दारू, मांस एहि पाबनिक मुख्य अंग बनि गेल। गामसँ बाहर रहनिहार लोककें थाल-कादो छुअब इन्फेक्शन के नोंतब बुझाए लगलनि। पोखरिमे पानिक मात्रा घटि जाएब सेहो एकर कारण भेल अछि। फलतः ई पर्व आब समाप्ति पर अछि।
साभार :
पं. भवनाथ झा
Email: bhavanathjha@gmail.com
Mob: 9430676240
मूल लेख स्रोत लिंक : http://www.brahmipublication.com/judashitala-in-mithila/


text:
नवका- पुरनका लेख सर्च करु...
राजनगर राज कैम्पस-२
सरकार अगर चाहैत त एकरा पर्यटक स्थल के रूप मे विकसित कए सकैत छल...मुदा सरकार उदासीन रवैया अपनैने अछि... अखनो राजनगर आ आस पास के गांव में आबय वाला लोक सभ राज में घुमय लेल जरूर आबैत छैथि...छठ आओर एक जनवरी नववर्ष के त एतय भारी मेला लगि जाइत अछि...लोक सभ एतय पिकनिक मनावय छैथि...मिथिलांचल में अगर दू चारि टा घुमय वाला जगह अछि त ओहि में राजनगर के स्थान दरभंगाके बाद तय अछि...
महाराय के एहिठाम स जयबाक बाद ई खंडहर में त बदलैते गेल...परिसर सुनसान सेहो रहय लागल छल...लोक सभ एहि ठाम निर्माण करय सेहो लगलाह...कतेक चीज सेहो गायब भ गेल...मुदा आब त एहि ठाम एसएसबी के डेरा बनला स रमन-चमन बनल रहय छै...पर लोकक विश्वास एखन धरि एसएसबी पर जमल नहिं अछि...
खैर लोक सभ चाहैत छथिन्ह जे एकरा पर्यटन स्थल के रूप में विकसित करय के प्रयास कएल जाय...जाहि से ज्यादा स ज्यादा लोक मिथिलाक गौरवशाली....भव्य इतिहास के जानि सकताह...
1 टिप्पणी:


text:
जिनका अंग्रेजी भाषा पर नीक पकड़ छनि. कोनो बिजनेस अखबार, वेबसाइट आ चैनल मे काज करि चुकल लोक के प्राथमिकता देल जाएत.
काज वेबसाइट पर बिजनेस न्यूज
के लिखय आ अपडेट करय के अछि.
दफ्तर नोएडा सेक्टर 62 मे फोर्टिस अस्पताल के पास अछि आओर नोएडा सिटी सेंटर मेट्रो स्टेशन सं लाबय- ल जाए के सुविधा देल जाएत.
दफ्तर के टाइमिंग सेहो नीक अछि 9 बजे सुबह सं सांझ के सात बजे तक. मास मे दू हफ्ता पांचे दिन काज करय पड़त.
अगर अहां एहिठाम काज करय चाहय छी तं अपन रिज्यूमे- deepti@acdplacements.com पर भेज दिअ.
ईमेल में अखन अहां के जतेक वेतन मिलैत अछि ओकर जिक्र जरूर करि देब.
एहि बारे मे कोनो विशेष जानकारी चाही तं अहां Deepti सं ऑफिस ऑवर में एहि फोन पर संपर्क करि सकय छी-
+91-88-00-9824-44


text:
म्याकिन्टोश
म्याकिन्टोश (/ˈmækɪntɒʃ/ mak-in-tosh); (अङ्ग्रेजी: Macintosh) वा म्याक (अङ्ग्रेजी: Mac) व्यक्तिगत कम्प्यूटरसभ (पीसी:पर्सनल कम्प्युटर) कऽ एक श्रेणीक नाम छी जाहीमे एप्पल इन्कार्पोरेशन नामक कम्पनीद्वारा अनेकौं प्रकारक पीसी कऽ डिजाइन, विकास आ विपणन केनए छल। म्याकिन्टोश २४ जनवरी सन् १९८४ कऽ सभसँ पहिल बजारमे लौने छल । म्याकिन्टोश ही व्यापारिक रूपसँ सफल पहिल पीसी छी जाहीमे 'कमाण्ड लाइन इन्टरफेस' कऽ बदलामे माउस (माउस) आ ग्राफिकल युजर इन्टरफेस उपलब्ध करावल गेल छल।
उनैस सय अस्सी कऽ उत्तरार्धमे कम्पनी बजार बनौलक मुद्दा नब्बे कऽ दशक एहीमे क्रमश: कमी वा गेल किया की पीसी-बजारक मनोवृत्ति आईबीएम सँग-सँग (कम्प्याटिबल) पीसी कऽ तरफ चलि पडल जे एमएस-डस वा माइक्रोसफ्ट विन्डोज पर चलैत छल। बादमे सन् १९९८ मे आईम्याक (अङ्ग्रेजी: iMac) लावि एप्पल अपन बजार फेर बढेने छल।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- आधिकारिक पृष्ठजाल
- सिलिकन उपत्यकामे प्रविधि आ संस्कृति: म्याकिन्टोश बनेनाइ
- म्याक ओएस टिप्स आ ट्रिक्स
- म्याक युजर गाइड आ ट्युटोरियल
- म्याकिन्टोश कऽ अवलोकन पीसी कऽ विपरित